הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 22, 2017-01-04 11:00

מכלוף מיקי זוהר: שלום.

מכלוף מיקי זוהר: ברוכים הבאים.

מכלוף מיקי זוהר: שלום לכולם.

מכלוף מיקי זוהר: אני מתכבד לפתוח את ישיבת הוועדה המיוחדת לצדק חלוקתי ושוויון חברתי.

מכלוף מיקי זוהר: הנושא היום הוא המצוקה של 150 תושבים בעיר צפת בשכונת נוף טליה, לנוכח העובדה שמצב החשמל שם הוא לא המצב הנדרש.

מכלוף מיקי זוהר: להצלחה אבות רבים, ולכישלון יש רק אב אחד.

מכלוף מיקי זוהר: היום אנחנו ננסה לברר מה הנסיבות, ואם ניתן לפתור את זה, כי בסופו של דבר אנחנו חרטנו על דגלנו בוועדה הזו שהנושאים שחשובים לנו הם נושאים של אנשים שאינם מקבלים את המענה האידיאלי, או את המגיע להם, ובמיוחד אזרחי הפריפריה.

מכלוף מיקי זוהר: זו מהותה של הוועדה.

מכלוף מיקי זוהר: אני מבקש לפתוח את הדיון.

מכלוף מיקי זוהר: ברשותכם, אני רוצה שבתחילת הדיון ידברו הסובלים, אלו שחווים את הבעיה הזאת יום-יום, ומשם נתקדם לשאר הדוברים.

מכלוף מיקי זוהר: ראשון הדוברים יהיה אורי בוסקילה, שהוא גם יושב-ראש הפורום של הסגנים.

מכלוף מיקי זוהר: גם אני הייתי חבר בו כסגן ראש עיריית קריית-גת.

מכלוף מיקי זוהר: בבקשה אדוני, הבמה לרשותך.

<אורי אברהם בוסקילה: קודם כל, בוקר טוב לכולם.

<אורי אברהם בוסקילה: תודה רבה לך, יושב-ראש הוועדה, חבר הכנסת זוהר.

<אורי אברהם בוסקילה: אני יושב כאן – וחשוב לי לומר את זה בפתיח – לא כיושב-ראש פורום סגנים, לא כממלא מקום, ולא כחבר מועצת עיר.

<אורי אברהם בוסקילה: אני יושב פה בשני כובעים.

<אורי אברהם בוסקילה: כובע ראשון – בתי גרה במקום.

<אורי אברהם בוסקילה: חתני גר במקום.

<אורי אברהם בוסקילה: יש לי ארבעה נכדים שחיים במקום הזה.

<אורי אברהם בוסקילה: בכובע הזה אני יושב כאן.

<אורי אברהם בוסקילה: אין לי שום עניין פוליטי, ולא פוליטיקה עם אילן שוחט, שאני מכיר אותו כמה שנים, וקשרים, היינו מדברים.

<אורי אברהם בוסקילה: תמיד כשהייתי בא לצפת, הייתי מדבר אתו.

<אורי אברהם בוסקילה: אין לי שום קטע פוליטי בנושא הזה.

<אילן שוחט: גם עכשיו אנחנו מדברים, לא?

<אורי אברהם בוסקילה: כל הזמן.

<אילן שוחט: שלא יצטייר שאנחנו במחלוקת.

<אורי אברהם בוסקילה: חס ושלום.

<אורי אברהם בוסקילה: חלוקים על דברים מסוימים, אבל תמיד מדברים.

<אורי אברהם בוסקילה: חשוב לי בפתיח של הדברים לתת לכם אנקדוטה קטנה.

<אורי אברהם בוסקילה: שני הנכדים שלי, בשנה וחצי האחרונות, אושפזו ארבע פעמים בבית חולים מסיבות כאלה ואחרות, בגלל כל הבלגן והתופעות האלה שהם חווים בבנייה עצמה.

<אורי אברהם בוסקילה: כמו שפתחת, מיקי, חלילה, זאת לא ועדת חקירה ולא כלום.

<אורי אברהם בוסקילה: לכולנו פה יש מטרה אחת – כך אני משוכנע – לפתור את הבעיה הזאת.

<אורי אברהם בוסקילה: ואצלנו יש ביטוי יפה מאוד: הפה שאסר הוא הפה שהתיר.

<אורי אברהם בוסקילה: אני לא ידעתי עד לפני שנה וחצי-שנתיים עד כמה עמוק החבורה הזאת נמצאת בבור.

<אורי אברהם בוסקילה: לא ידעתי.

<אורי אברהם בוסקילה: חשוב לי לומר שאני 11 שנים שימשתי כיושב-ראש ועדת תכנון ובנייה ומחזיק תיק הנדסה בעיריית בת-ים, כך שהנושא הזה מוכר לי, עשיתי אותו, חתמתי על אלפי היתרים.

<אורי אברהם בוסקילה: אני יודע מה זה היתר בנייה ומה המשמעות החוקית של היתר בנייה.

<אורי אברהם בוסקילה: אנחנו פה – שוב, אני מדבר בשם בתי, הנכדים שלי והחתן שלי – לא רוצים אמפתיה.

<אורי אברהם בוסקילה: אנחנו לא רוצים סימפטיה.

<אורי אברהם בוסקילה: אנחנו לא רוצים רחמים.

<אורי אברהם בוסקילה: אנחנו רוצים פתרונות.

<אורי אברהם בוסקילה: הפתרון – לעניות דעתי, המקצועית, המנומקת – היחידי שיכול לתת מענה לכל מה שקורה כאן הוא גם מי שהביא אותנו לכל מקום הזה, עיריית צפת.

<אורי אברהם בוסקילה: עיריית צפת, מהנדסת העיר.

מכלוף מיקי זוהר: מתי הפרויקט הזה התחיל?

<אורי אברהם בוסקילה: הפרויקט הזה התחיל בשנת 2011.

<אורי אברהם בוסקילה: ב-2011 התחיל, והתחילה שם כניסה מדורגת של אנשים אל תוך הפרויקט, כי כשאנשים קלטו שיש כל מיני בעיות, אמרו שהם חייבים לשים יד על הדירה, שהיא לא תאבד להם.

<אורי אברהם בוסקילה: אבל חשוב לי לומר משהו – חברים יקרים, כשחותמים על היתר בנייה, יש לזה משמעות אחת מאוד ברורה, שאגף ההנדסה בחן את הכול, שיש מפת מדידה, שפקח הגיע לשטח, שפקח בדק שהכול תקין, שהכול בסדר, ולפני שעולים על הקרקע בודקים שכל התנאים מתקיימים.

<אורי אברהם בוסקילה: הדברים האלה – אני אומר כעובדה – לא נעשו.

<אורי אברהם בוסקילה: לא נעשו כי במהלך השנים ביקשו בהיתר הראשון – חשוב שתדע, מיקי – 24 יחידות דיור.

<אורי אברהם בוסקילה: זה הפרויקט בהתחלה.

<אורי אברהם בוסקילה: לאחר מכן הוא ביקש עוד שלוש יחידות דיור נוספות, לא משנה שהיום יש שם על-פי כל מה שאנחנו מבינים ויודעים, 32 יחידות דיור.

<אורי אברהם בוסקילה: זאת אומרת שמ-24 זה קפץ בשמונה דירות נוספות, שלכולנו ברור שכשקבלן רוצה לבקש עוד דירות, הוא מגיע לוועדה.

<אורי אברהם בוסקילה: הוועדה שולחת מפקח כדי לראות שאכן הכול מתקיים, ואם היא נותנת, היא נותנת אחרי - - -

<אילן שוחט: אתה רוצה עכשיו לפתוח את ההיסטוריה, או שאתה רוצה לדבר על העתיד?

<אילן שוחט: אתה מביא אותנו לוועדת חקירה, למה ניתן, מה ניתן?

<אילן שוחט: הוא לא נכנס לזה פה כרגע.

<אורי אברהם בוסקילה: אתה מנהל את הוועדה?

<אילן שוחט: לא, אבל אתה - - -

<אורי אברהם בוסקילה: אז אל תפריע לי.

<אורי אברהם בוסקילה: אל תפריע לי.

מכלוף מיקי זוהר: תן לו לדבר.

<אילן שוחט: לא, כי שעה הוא מדבר ומאשים אותנו, הוא לא יודע את העובדות.

<אילן שוחט: 32 דיירים – איך הגעת למספרים האלה?

<אורי אברהם בוסקילה: עוד לא התחלתי לדבר.

<אורי אברהם בוסקילה: אילן, תכבד את - - -

<אילן שוחט: בוסקילה, שאני לא אגיד מה האינטרסים האמתיים שלך, בסדר?

<אורי אברהם בוסקילה: אתה יכול להגיד הכול.

<אילן שוחט: אל תהיה לי פה גיבור גדול, ואני לא אפתח את הפה גם, בסדר?

<אורי אברהם בוסקילה: אתה יכול לפתוח את הכול.

מכלוף מיקי זוהר: בואו נרגיע, חבר'ה.

<אורי אברהם בוסקילה: אתה יכול לפתוח את הכול.

<אילן שוחט: אני לא מבין מה הסיפור פה, באנו לפה לעזור לאנשים, והוא בא לעשות פוליטיקה על הגב של לא יודע מי, ואני לא אפתח את הפה.

<אורי אברהם בוסקילה: תפתח את הכול.

<אילן שוחט: יש פה אנשים – אל תשתמש בהם, וגם לא בבת שלך ובנכדים.

<אילן שוחט: דבר לעניין, יש פה כרגע בעיה, איך אתה מציע לפתור אותה, עם הניסיון שלך כסגן ראש עיר בבת-ים הגדולה?

<אילן שוחט: תגיד מה אתה היית עושה.

<אורי אברהם בוסקילה: לא הייתי נותן היתר בנייה וחותם על היתר בנייה לאדם שעכשיו - - -

<אילן שוחט: עזוב, זה נגמר.

<אילן שוחט: הקבלן הזה – אנחנו בארבע חזיתות אתו – הוליך שולל לא רק את הדיירים, גם את העירייה.

<אילן שוחט: אני לוקח את כל האחריות.

<אילן שוחט: אנחנו הפקנו לקחים אצלנו.

<אילן שוחט: הוא גם לא קיבל היתר, לא משנה.

<אילן שוחט: אבל כרגע, במצב הנוכחי, לא באנו מצפת לשמוע את ההרצאה זאת.

<אילן שוחט: מה אתה רוצה לעשות בשביל הדיירים?

<אילן שוחט: בשביל זה כולנו פה.

מכלוף מיקי זוהר: רק שנייה אחת.

מכלוף מיקי זוהר: אתנחתא קלה.

מכלוף מיקי זוהר: אנחנו יודעים, כמו שאמרתי לך, שלהצלחה יש אבות רבים אבל הכישלון יתום.

מכלוף מיקי זוהר: אף אחד לא רוצה לקחת אחריות על מקרים לא טובים.

מכלוף מיקי זוהר: לכן כרגע אני לא מנסה לחפש את האשמים, אלא רוצה לפתור את הבעיה.

מכלוף מיקי זוהר: זה באמת נכון.

מכלוף מיקי זוהר: אני אגיד לך משהו, זה לא תפקידי.

נחמן שי: יש לזה ביטוי – האם אתם רוצים לאכול את הענבים, או לריב עם השומר?

מכלוף מיקי זוהר: יפה.

מכלוף מיקי זוהר: אורי, אני מבין את הכעס.

מכלוף מיקי זוהר: אני מבקש ממך להביא איזושהי הצעה לפתרון, שלעניות דעתך יכולה להביא סוף סוף למצב שהדיירים מפסיקים לסבול.

מכלוף מיקי זוהר: זה הדבר הכי חשוב לי כרגע בדיון.

מכלוף מיקי זוהר: יש לך הצעה רצינית לדבר הזה?

<אורי אברהם בוסקילה: מיקי, אני באתי לכאן כדי בשלוש דקות לתת סקירה על המציאות.

<אורי אברהם בוסקילה: על מה היה, איך התחיל, ומה המציאות.

<אורי אברהם בוסקילה: לא כולם בקיאים כמו מר שוחט בכל הדבר הזה.

<אורי אברהם בוסקילה: לא כולם בקיאים.

<אורי אברהם בוסקילה: גם אתה לא, מיקי.

<אורי אברהם בוסקילה: לא כולם בקיאים.

מכלוף מיקי זוהר: אני כן בקי כי קראתי את החומר.

מכלוף מיקי זוהר: אני משתדל לבוא מוכן לדיונים.

<אורי אברהם בוסקילה: אז מחילה.

<אורי אברהם בוסקילה: חשוב לי לומר את כל הפתיחה הזאת, כי יש כאן גם גורם נוסף, שאני אגע בו בחצי דקה, זה הנאמן.

<אורי אברהם בוסקילה: אבל מבחינתנו, תוספת של 1,500 מטר, שעכשיו קיבלנו בוועדה המחוזית, שזה אמור להגיע לפרסום, ובוועדה המחוזית שאני הייתי נוכח בה, והיא נתנה תוספת של 1,500 – 1,500 – מטר מההיתר המקורי.

<אורי אברהם בוסקילה: זה לא שני מטרים, זה לא שלושה מטרים.

<אורי אברהם בוסקילה: אני אומר את כל הדברים האלה - - -

מכלוף מיקי זוהר: אבל למה זה פסול?

<אורי אברהם בוסקילה: מה פסול?

מכלוף מיקי זוהר: להוסיף 1,500 מטר.

<אורי אברהם בוסקילה: בכלל לא פסול.

מכלוף מיקי זוהר: חיובי מאוד.

מכלוף מיקי זוהר: אנחנו רוצים שיהיו כמה שיותר דירות וכמה שיותר - - -

<אורי אברהם בוסקילה: הכול בסדר, אבל הכול בהיתר.

<אורי אברהם בוסקילה: מישהו פה מדבר הרבה על המילה לגליזציה.

<אורי אברהם בוסקילה: כשאתה עושה את הכול בהיתר, תן 20, תן 50, תן 40, תן 60, תעשה שימוש חורג, תעשה תב"ע, תעשה מה שאתה רוצה, הכול בסדר.

<אורי אברהם בוסקילה: אבל כשאתה נותן היתר למישהו ל-24 יחידות דיור, וזה מגיע ל-32 יחידות דיור עם 1,500 מטר תוספת שטחים עיקריים, זו מציאות שהיא הזויה, היא לא יכולה להתקיים.

מכלוף מיקי זוהר: אבל רק - - - היום מאפשר 30%, שזה לבד 7.5 מראש.

<אורי אברהם בוסקילה: אם היית עוצר את הקבלן בזמן, אם העירייה או הרשות המקומית היו עוצרים את העירייה בזמן, הוא לא היה בונה, לא הייתה את הבעיה.

<אילן שוחט: לא מדויק.

מכלוף מיקי זוהר: מהנתונים שהובאו בפני - - -

<אילן שוחט: אתה רוצה להרוס להם את החדרים?

<אילן שוחט: גם הם בחריגות של ה-1,500 מטר האלה.

<אורי אברהם בוסקילה: אילן, הם בנו על שטחים של רמ"י, על שטחי מנהל.

מכלוף מיקי זוהר: חבר'ה, אבל זו לא מהות הדיון.

מכלוף מיקי זוהר: חבר'ה, אני מבקש, הדיון פה היום הוא לא על הפרטים הקטנוניים.

מכלוף מיקי זוהר: אנחנו רוצים חשמל לדיירים.

<אורי אברהם בוסקילה: זה לא רק חשמל.

<אורי אברהם בוסקילה: זו לא הבעיה.

<אורי אברהם בוסקילה: מיקי, זה לא חשמל.

מכלוף מיקי זוהר: וכמובן, חיים מסודרים וטובים.

<אורי אברהם בוסקילה: יש שם כביש שלא נסלל.

<אורי אברהם בוסקילה: יש שם שטחים שנבנים - - -

מכלוף מיקי זוהר: זה נושא של פיתוח.

<אורי אברהם בוסקילה: לא, זה עירייה.

<אורי אברהם בוסקילה: זה עירייה.

מכלוף מיקי זוהר: פיתוח של העירייה?

<אורי אברהם בוסקילה: רק העירייה.

<אורי אברהם בוסקילה: יש שם כביש שלא נסלל.

<אורי אברהם בוסקילה: יש קיר תמך שלא נבנה.

<אורי אברהם בוסקילה: יש אדמה שנבנתה על אדמת מנהל.

<אורי אברהם בוסקילה: מי יכול לעמוד מול המנהל עכשיו, ולהגיד לו קח את האדמה, תעשה אתם חוזה.

<אורי אברהם בוסקילה: אני מנסה לומר דבר אחד, מיקי, מי שאמור לפתור את הבעיה הזאת – יש גורם שנקרא הנאמן.

<אורי אברהם בוסקילה: יש לי הרבה טענות לנאמן, כי הנאמן, לעניות דעתי, לא עושה את העבודה שלו.

<אורי אברהם בוסקילה: לא עושה את העבודה שלו.

<אורי אברהם בוסקילה: כי היו צריכים לעשות כמה מהלכים מאוד מאוד משמעותיים כדי ליצור הגנה על התושבים שגרים שם.

<אורי אברהם בוסקילה: צריך לפתור את הבעיה בארבעה תחומים – א', צריך להגדיל באופן מידי את החשמל למקום.

מכלוף מיקי זוהר: חברת חשמל פה?

<אילן שוחט: כן.

<אילן שוחט: שני מנהלי המחוז.

<אורי אברהם בוסקילה: ברגע שהוועדה המחוזית נתנה אור ירוק ונתנה לגליזציה - - -

מכלוף מיקי זוהר: עצור פה רגע.

מכלוף מיקי זוהר: למה חברת החשמל לא מספקת שם חשמל?

<דוד ווקנין: קודם כל, יש שם כרגע חשמל שנתקבל לצרכי בנייה.

מכלוף מיקי זוהר: שם ותפקיד לפרוטוקול.

<דוד ווקנין: דוד ווקנין, מנהל אזור כרמיאל כיום.

<דוד ווקנין: עד לפני ארבעה חודשים, מנהל אזור צפת.

<דוד ווקנין: אני ליוויתי את רוב המהלך עם הדיירים.

מכלוף מיקי זוהר: אני יודע שיש שם חשמל, אבל לא בצורה מקסימלית.

מכלוף מיקי זוהר: למה לא?

<דוד ווקנין: נכון, כי תוקף היתר הבנייה שהיה פג, ואין טופס 4.

מכלוף מיקי זוהר: זאת אומרת שיש לכם הגבלה חוקית לתת שם חשמל - -

<דוד ווקנין: נכון, הגבלה חוקית.

מכלוף מיקי זוהר: - - או שאתם יכולים וזה בהתאם לשיקולים שלכם?

<דוד ווקנין: מנהל המחוז, כיוצא דופן, נתן אישור לבצע הגדלה מסוימת במקום.

מכלוף מיקי זוהר: זה אומר שיש לו סמכות לתת הגדלה.

<דוד ווקנין: יש לו סמכות, גם לו עד גבול מסוים, הוא לא יכול לעשות מה שהוא רוצה.

מכלוף מיקי זוהר: אז הוא נתן את המקסימום שהייתה במסגרת הסמכות שלו?

<דוד ווקנין: הוא יכול לתת עוד טיפה, שזה לא יעזור.

מכלוף מיקי זוהר: למה לא?

<דוד ווקנין: זה לא יעזור, כי יש שם 24 משפחות.

<דוד ווקנין: זה לא יעזור.

<דוד ווקנין: מה גם שחדר החשמל לא בנוי, לא מוכן.

<דוד ווקנין: מה שעשינו – והדיירים יודעים – משהו זמני ממקום אחר, ואני לא יכול להעמיס את הכבלים האלה כיום כמה שאני רוצה כי זה לא התכנון המקורי.

מכלוף מיקי זוהר: התשתית של חברת החשמל מוכנה?

<דוד ווקנין: הכול מוכן.

מכלוף מיקי זוהר: זאת אומרת, כל מה שצריך זה הליך טכני משפטי כדי שתוכלו לאפשר שם חשמל?

<דוד ווקנין: ולמסור את תחנת החשמל כדי שנצייד אותה כמו שצריך.

מכלוף מיקי זוהר: מי צריך למסור לכם אותה, הרשות?

<דוד ווקנין: הנאמן צריך למסור את התחנה.

מכלוף מיקי זוהר: הנאמן או הרשות?

<אילן שוחט: מיקי, תן לי לעשות סדר.

מכלוף מיקי זוהר: רגע.

מכלוף מיקי זוהר: אורי, אתה סיימת?

<אורי אברהם בוסקילה: אני לא סיימתי.

<אורי אברהם בוסקילה: יש את הנאמן, אני לא מסיר אחריות מהנאמן, מיקי.

<אורי אברהם בוסקילה: ברור שלנאמן יש תפקיד פה.

<אורי אברהם בוסקילה: אבל מי שיכול להוביל את כל המהלך הזה – להביא אותו לוועדה המחוזית, לתת אישורים, לקשור את הקשר עם חברת החשמל, לקשור את הקשר עם רמ"י, כי יש פה אדמת מנהל, זה לא יפתור את הבעיה.

<אורי אברהם בוסקילה: זה שהוועדה המחוזית אישרה 1,500 מטר, זה לא אומר שהכול בסדר, כי יש פה בניין שנבנה בחלקו על אדמת מנהל מקרקעי ישראל.

<אורי אברהם בוסקילה: ולכן מי שאמור לפתור את העניין הזה, למי יש את הכוח?

<אורי אברהם בוסקילה: לעירייה ולמדינת ישראל.

מכלוף מיקי זוהר: אגב, לא הותקנו שם שעוני חשמל, נכון?

<אורי אברהם בוסקילה: לא.

מכלוף מיקי זוהר: ואישור עקרוני מהוועדה המחוזית יש?

<קריאה: כן, אנחנו שילמנו.

מכלוף מיקי זוהר: אז מה מונע ממכם להתקין את השעונים?

<דוד ווקנין: אנחנו לא קיבלנו שום אישור עד לרגע זה.

מכלוף מיקי זוהר: יש אישור עקרוני מהוועדה המחוזית.

<דוד ווקנין: חברת חשמל לא קיבלה שום אישור עד לרגע זה.

מכלוף מיקי זוהר: על-פי המכתב של מנהל הוועדה המחוזית, יש אישור עקרוני מהוועדה המחוזית.

מכלוף מיקי זוהר: עם אישור עקרוני אפשר להתקין שם שעוני חשמל.

<אילן שוחט: מיקי, אני אזכך לך את כל הסיפור.

<אורי סגרה: יש משהו שראש העיר לא מודע לו.

<אורי סגרה: אתמול דיברנו עם אורי אילן, והוא אמר שהתכנית הזאת יצאה כבר לפרסום מבחינתו ב-14.12.

<אורי סגרה: יש לה עוד חודש וחצי לחכות, ואחרי זה היא עוברת לעיריית צפת מידית, והוא בתוך שלושה ימים מסדר שיהיה לנו אישור.

<אורי סגרה: הנה, יש פה את המזכירה חדווה, היא יכולה - - -

<קריאה: היא יכולה גם היום לעשות את זה.

מכלוף מיקי זוהר: תיכף ניכנס לזה.

מכלוף מיקי זוהר: תיכף אנחנו נבדוק את זה.

מכלוף מיקי זוהר: ברשותכם, אני רוצה לאפשר לחבר הכנסת חיליק בר, שנולד וגדל בעיר צפת, לומר כמה דברים.

יחיאל חיליק בר: אני מתנצל, ראש העיר, יו"ר הוועדה, וויקי שאני צריך לצאת לוועדת העלייה.

יחיאל חיליק בר: היה חשוב לי לבוא לפה.

יחיאל חיליק בר: צפת זה הבית.

יחיאל חיליק בר: מה לעשות, אפשר לעזוב את צפת, צפת לא יכולה לעזוב אותך.

יחיאל חיליק בר: אני מקווה שיום אחד תהיה לך ועדה, מיקי – ואני מברך אותך על הוועדה הזאת – למה אנשים כמוני לא יכולים להישאר בצפת.

יחיאל חיליק בר: אז, היום, ברוך ה', יש ראש עיר וחברי מועצה שעושים הרבה למען העיר, אבל על זה גם צריך לדבר.

יחיאל חיליק בר: בסוף יש דיירים שהולכים להיכנס לתקופת החורף.

<יואב הלאל: כבר בחורף.

יחיאל חיליק בר: אני מדבר על השלג הצפוי.

<קריאה: זה חורף שני שלנו.

<קריאה: זה חורף שלישי.

יחיאל חיליק בר: בדיוק.

יחיאל חיליק בר: ולא יהיה להם חשמל להסקה, לחימום, ולא לשום דבר אחר.

יחיאל חיליק בר: אני אומר את זה גם לנחמדים מחברת החשמל, וגם לאחרים, שהדבר הזה צריך להיגמר פה היום בהחלטה בחסותו של מיקי, בין הגורמים המקצועיים, חברת חשמל, למנכ"ל שלנו, רוני בן אבו, ויקי, שהיא לוחמת ידועה, וכמובן אילן.

יחיאל חיליק בר: בסוף העניין הוא, לפי הבנתי, סיפור של 12,000-13,000 שקל של אותה הגדלה מ-80 אמפר ל-160 אמפר, שאני מבין שלדיירים יש איזשהו קושי - - -

<יואב הלאל: זו לא הבעיה בכלל.

<יואב הלאל: מאיפה בא הדבר הזה?

יחיאל חיליק בר: רגע.

יחיאל חיליק בר: רגע.

יחיאל חיליק בר: אני יכול להגיד את דעתי?

<יואב הלאל: בסדר, תגיד את דעתך.

יחיאל חיליק בר: אני דובר שלך?

יחיאל חיליק בר: אם אני דובר שלך, אז תגיד, לפחות אני ארשום את זה על כרטיס הביקור.

יחיאל חיליק בר: זה מה שאני הבנתי, שהדיירים לא רוצים לשלם, לדעתי גם בצדק.

יחיאל חיליק בר: יכול להיות שאת הדבר הזה צריך להשית על הכונס.

יחיאל חיליק בר: אם יש בעיות אחרות שאתה רוצה לתאר, ויש דרכי פתרון אחרים – יש פה ראש עיר, יש פה יו"ר ועדה, יש פה חברת חשמל.

יחיאל חיליק בר: מה שבטוח, תסכים איתי, אני מקווה, לפחות על דבר אחד, על זה שהבעיה הזאת צריכה להיפתר היום לפני שאנחנו נכנסים לתקופת החורף.

יחיאל חיליק בר: אני יכול להגיד, לא אכפת לי - - -

<יואב הלאל: שלא תיפגע ממני, אבל שמעת אותו, לא עוזרת ההגדלה, חבר'ה, זה לא יפתור את הבעיה.

<אורי אברהם בוסקילה: זה לא פותר את הבעיה, יש שם 24 דיירים.

<אורי אברהם בוסקילה: 24 משפחות.

<יואב הלאל: אם יש לי היום 2 אמפר בבית, להגדיל ל-4 אמפר, כשבית נורמלי צריך 40 אמפר, זה לא פותר את הבעיה.

<יואב הלאל: 12,000 שקל, אני מוכן לתת אותם, זה לא יעזור.

יחיאל חיליק בר: זאת אומרת, העניין הוא חשמל קבוע ותכנית קבועה.

יחיאל חיליק בר: ברשותך, מיקי, אני רק רוצה לבקש רק דבר אחד.

יחיאל חיליק בר: אני רוצה את מחילתכם, גם ויקי וראש העיר, שאני צריך לצאת.

יחיאל חיליק בר: אני באתי לחזק את הצפתים, את העירייה.

יחיאל חיליק בר: אני יודע שלעירייה אכפת, גם לקואליציה וגם לאופוזיציה החזקה שיש, אבל אני מבקש, מיקי, שתעשה הכול כדי שהעניין הזה ייפתר היום, הלוואי, שלתושבים יהיה חשמל קבוע, שלא יצטרכו לרדוף אחרי שום דבר.

יחיאל חיליק בר: אני אומר את זה כי אחרי מחרתיים מתחיל שלג, חלילה, אז פתרון, גם אם לא קבוע – לפעמים, אתה יודע, הזמני הוא הפתרון העדיף.

יחיאל חיליק בר: אז חבר'ה, בהצלחה.

יחיאל חיליק בר: אני פה אם צריך משהו אחרי זה, מיקי וראש העיר.

יחיאל חיליק בר: מיקי, תודה רבה.

מכלוף מיקי זוהר: תודה רבה, חבר הכנסת חיליק בר.

מכלוף מיקי זוהר: עכשיו אני רוצה להעלות נתונים לפני חברת חשמל, ואני רוצה גם את הנאמן.

מכלוף מיקי זוהר: אני אגיד לך משהו, אתה הגעת היום כנאמן של הקבלן.

מכלוף מיקי זוהר: אתה צריך לעשות את עבודתך.

<שי גליקמן: אני עורך הדין שי גליקמן מטעם הנאמן.

מכלוף מיקי זוהר: כן, מטעם הנאמן.

מכלוף מיקי זוהר: אתה צריך לעשות את עבודתך, ואתה צריך לשמור על אינטרסים כלכליים מסוימים, אני מבין את זה, אבל לא לשכוח שבסופו של דבר כולנו צריכים ליצור מינימום של נראות ומינימום של ערכיות בכל מה שקשור להתייחסות בני אדם.

מכלוף מיקי זוהר: קודם כל, ברור לי - - -

<שי גליקמן: אם זה מופנה כלפי הנאמן שאין ערכיות או התחשבות בדיירים, אני מבקש לדחות את האמירה הזאת.

<שי גליקמן: המעשים שלנו, והפעולות שלנו בחודשיים - - -

מכלוף מיקי זוהר: אתה יודע, מותר לי להגיד כמעט כל מה שאני רוצה, ויש לי גם חסינות, אז אתה לא יכול לתבוע אותי על זה.

מכלוף מיקי זוהר: אבל תן לי לומר, כי עוד לא אמרתי.

מכלוף מיקי זוהר: עוד לא אמרתי.

מכלוף מיקי זוהר: התשלום עבור השעונים שולם על-ידי הדיירים.

<שי גליקמן: חלק שולם גם על-ידנו.

מכלוף מיקי זוהר: כן.

מכלוף מיקי זוהר: וכרגע זה מוקפא בחברת החשמל.

מכלוף מיקי זוהר: כל מה שאתה צריך לעשות כדי שיהיה להם חשמל זה לשאת בעלות של חיבור השעון.

מכלוף מיקי זוהר: אם אתה נושא בזה, גמרנו את הבעיה.

<רחמים מדינה: כבוד היושב-ראש, אני רוצה להעמיד דברים על דיוקם.

<רחמים מדינה: כרגע יש 3 כפול 80 אמפר חיבור זמני לדיירים.

<רחמים מדינה: אתה מדבר על חיבור זמני של 160 אמפר שייתן מענה יותר טוב לדיירים.

<רחמים מדינה: אבל לתת מענה טוב ביותר זה חיבור קבוע לכל דייר.

<קריאה: חד וחלק.

<קריאה: זה מה שצריך.

<רחמים מדינה: לצורך זה אנחנו צריכים טופס 4.

<רחמים מדינה: את התשתיות הבאנו בכוח בחודשיים האחרונים.

מכלוף מיקי זוהר: מה עם הפרויקט של גבעת המטוס, אותו קבלן בדיוק, שחרג באותם מקומות, ושם חיברתם?

מכלוף מיקי זוהר: יש שם שעונים, מה ההבדל?

<דוד ווקנין: אני אתן תשובה.

<דוד ווקנין: בגבעת המטוס הקבלן פשט את הרגל.

<דוד ווקנין: זה אותו קבלן.

<דוד ווקנין: היה היתר בנייה אחד.

<דוד ווקנין: הדיירים פנו לעירייה.

<דוד ווקנין: העירייה נתנה לכל דייר היתר בנייה להמשך בנייה של המבנה שלו, ועם התר הבנייה הזה כל דייר קיבל חיבור זמני לצרכי בנייה.

מכלוף מיקי זוהר: זה לא מדויק.

<שי גליקמן: היתר בנייה מתוקן עוד לא ניתן.

<אורי אברהם בוסקילה: לא ניתן.

<אורי אברהם בוסקילה: אין שם היתר בנייה.

<אורי אברהם בוסקילה: אין שם היתר בנייה.

<דוד ווקנין: סליחה, לחברת חשמל יש היתר בנייה לכל דייר.

<קריאה: בפרויקט המטוס גרה המזכירה של ראש העיר.

מכלוף מיקי זוהר: אני אגיד לכם משהו, חברת חשמל - - -

<אילן שוחט: אם תיתן לי לדבר, אני אעשה סדר בכול.

מכלוף מיקי זוהר: עוד דובר אחד ואז אתה.

מכלוף מיקי זוהר: חבר הכנסת שי, אתה רוצה לומר משהו?

נחמן שי: לא.

נחמן שי: האמת היא שנקלעתי הנה, לא בכוונה, לתוך בעיה מקומית חשובה.

נחמן שי: ראיתי פה גם את ראש העירייה וגם את ויקי, זה מספיק חשוב.

נחמן שי: אני מבין שזו בעיה מקומית מאוד, אבל היא בעיה שדרכה אפשר ללמוד על התנהגות כללית של העירייה, מצד שני, חברת חשמל.

נחמן שי: זה נושא שקורע את הלב, אנשים חיים בצפון, זקוקים באופן נואש לחשמל, וכל רגע החשמל נופל להם.

נחמן שי: השאלה היא מה הכוח של הוועדה, אני אומר לך בכנות.

נחמן שי: עברתי כמה וכמה דיונים כאלה.

נחמן שי: באיזה אופן הוועדה יכולה לומר אנחנו דורשים מחברת חשמל - - -

מכלוף מיקי זוהר: אתה שואל את השאלה, במקרה הזה ספציפית, אני אגיד לך מה אפשר לעשות.

נחמן שי: מה היכולת לעזור?

מכלוף מיקי זוהר: קודם כל, קיימנו היום את הדיון הראשוני.

מכלוף מיקי זוהר: הדבר השני שאני מסוגל לעשות הוא להוציא מכתבים לכל הגורמים הרלוונטיים, לכל משרדי הממשלה, לכל גורמי האכיפה, ולכל מי שאמון על הפתרון של הדבר הזה, ולדרוש תשובות בצורה נחרצת.

מכלוף מיקי זוהר: אני מאמין שכשוועדה בכנסת פונה לגורם אכיפה או לגורם רשמי, הוא מתייחס לזה קצת יותר ברצינות מאשר אחד אחר.

נחמן שי: עד לדרגה מסוימת.

מכלוף מיקי זוהר: עד לדרגה מסוימת.

מכלוף מיקי זוהר: פעם שנייה, אתה יודע שלוועדה הזאת יש גם יכולת לעשות רעש.

מכלוף מיקי זוהר: ורעש בסופו של דבר מביא לפתרונות.

מכלוף מיקי זוהר: דבר שלישי, אני יכול לקרוא לחברת חשמל פעמיים בשבוע לדיונים, והם יתחילו לקדם - - -

נחמן שי: אם הם מכבדים את הוועדה ואת הכנסת.

מכלוף מיקי זוהר: לא, הם חייבים לבוא.

מכלוף מיקי זוהר: הם חייבים לבוא.

מכלוף מיקי זוהר: הם יתחילו להגיע לכאן ויצטרכו לתת בכל פעם את אותה תשובה ואת אותו הסבר, עד שלדיירים האלה יהיה חשמל.

<דוד ווקנין: אבל חברת החשמל היא לא הבעיה, אדוני היושב-ראש.

מכלוף מיקי זוהר: אני אסביר לך למה היא כן הבעיה.

מכלוף מיקי זוהר: תיכף אני אסביר לך למה היא כן הבעיה.

מכלוף מיקי זוהר: ואני עדיין לא עירבתי בעניין הזה את יפתח רון טל, שהוא חבר אישי שלי, ויכול להיות שאני אערב אותו בעניין הזה.

מכלוף מיקי זוהר: בסוף אתם תהיו בסיטואציה שיפתח רון טל מרים טלפון ואומר לכם תחברו להם את החשמל, ואתם תרוצו ולחבר את החשמל.

<דוד ווקנין: יפתח רון טל יגיד לי לעבור על החוק?

מכלוף מיקי זוהר: לא, זו בדיוק הנקודה.

מכלוף מיקי זוהר: כרגע אתם מעלים טענה שזו עבירה על החוק.

מכלוף מיקי זוהר: גם לחוק יש פתרונות במסגרת החוק.

<דוד ווקנין: בבקשה, תנו לי אותם.

מכלוף מיקי זוהר: לא צריך לחרוג מהחוק כדי לפתור בעיות.

מכלוף מיקי זוהר: אם יש חוק, אני מבין, אבל גם מקובעות שכלית לפעמים עושה נזק גדול מאוד מאוד לאנשים שבסופו של דבר לא יכולים.

מכלוף מיקי זוהר: יש גם עניין שנקרא יצירתיות.

מכלוף מיקי זוהר: זה לא רק עניין של חוק.

מכלוף מיקי זוהר: חבר'ה, יש גם הרבה פקידים במס הכנסה שאתה יושב מולים ואומרים לך זה החוק, אבל אחר-כך אתה מדבר אתם עוד קצת ואז אתה מבין שיש עוד דברים אחרים.

מכלוף מיקי זוהר: הפקידות היום במדינת ישראל חייבת לגלות יצירתיות.

מכלוף מיקי זוהר: אתם צריכים לשרת את הציבור בדיוק כמוני, ואם אתם חושבים שזה בלתי אפשרי והדבר סגור ומסוגר, עכשיו אנחנו נברר את זה.

מכלוף מיקי זוהר: אם אתם טועים אחר-כך – הרי אתם לא נותנים את הדין.

מכלוף מיקי זוהר: מי נותן את הדין?

מכלוף מיקי זוהר: אנחנו, הנבחרים.

מכלוף מיקי זוהר: מחר יבואו לאילן שוחט ויגידו אנחנו לא מצביעים לך יותר.

מכלוף מיקי זוהר: למה?

מכלוף מיקי זוהר: כי אין לנו חשמל.

מכלוף מיקי זוהר: אתה את התפקיד שלך מחזיק עם משכורת, הכול בסדר, אבל אנחנו משלמים את המחיר, הנבחרים.

מכלוף מיקי זוהר: ואתם צריכים להיות כפופים למדיניות הנבחרים, נקודה.

<דוד ווקנין: אדוני היושב-ראש, גם אילן שוחט יודע, וגם התושבים יודעים כמה ימים ולילות אני הייתי אתם ביחד בשביל לקדם דברים.

מכלוף מיקי זוהר: אתה הרמת לי להנחתה, אז יצא לי המרוקאי.

מכלוף מיקי זוהר: אבל אני נרגע חזרה.

מכלוף מיקי זוהר: נחמן סיים?

מכלוף מיקי זוהר: יואב הלאל.

<יואב הלאל: אני תושב השכונה מזה ארבע שנים.

<יואב הלאל: אני רוצה קודם כל להודות לך באופן אישי על האוזן הקשבת ועל הזימון לוועדה הזאת.

<יואב הלאל: אני לא רוצה להיכנס לפוליטיקה.

<יואב הלאל: אני לא נכנס לפוליטיקה, מי אשם, מה היה.

<יואב הלאל: אני רוצה לדעת דבר אחד כשאני יוצא, שהילדים שלי והילדים של השכנים שלי יחיו בכיף בבית, לא בקור.

<יואב הלאל: אני רוצה שהילדים בשכונה שלנו ישחקו ללא סכנה.

<יואב הלאל: אנחנו רוצים משהו, כמו כל אזרח שומר חוק.

<יואב הלאל: אני משלם מסים מהיום הראשון.

<יואב הלאל: אני משלם מהמשכורת שלי את מה שצריך על-פי חוק.

<יואב הלאל: לא יכול להיות שאנחנו שעיר לעזאזל.

<יואב הלאל: זה הבית הראשון שקניתי מקבלן, בלי לדעת בכלל.

<יואב הלאל: עברתי את העורך דין, את מה שהיה צריך, שילמנו כל מה שביקשו מאתנו.

<יואב הלאל: אין לי מושג – הקבלן לא צריך להיכנס לפני טופס 4, לא אמרו לנו.

<יואב הלאל: אין אף גורם במדינה הזאת שאומר מפני מה תיזהר, מה תעשה, מה תפעל.

<יואב הלאל: קח את הכסף – כולם יודעים לקחת את הכסף, לתת את התמורה, אף אחד לא יודע לתת את התמורה.

<יואב הלאל: ואנחנו סובלים כבר מזה שנתיים בקור עז.

<יואב הלאל: ואני בטוח שלכולם פה יש ילדים.

<יואב הלאל: לראות את הילד סובל בלי חשמל – וזה לא רק הקור.

<יואב הלאל: מוצרי חשמל – כבר ארבע פעמים אני מזמין את הטכנאי של המזגן לתקן אותו.

<יואב הלאל: אני מזמין את כל מי שצריך לעשות משהו בחשמל, לא מוצא שום דבר.

<יואב הלאל: אין לנו חיים, לא יום ולא לילה.

<יואב הלאל: אני לא נכנס עכשיו לחריגות.

<יואב הלאל: זה לא מעניין אותי בכלל.

<יואב הלאל: אני יודע שאני קניתי בית במלוא כספי, שאני משלם עליו עד היום, עם משכנתא, עם הלוואות, ואני לא מקבל את התמורה.

<יואב הלאל: ואין לי לאיפה ללכת.

<יואב הלאל: אין לנו איפה לדבר.

<יואב הלאל: אני רוצה לומר לווקנין באמת תודה, עושים את מה שצריך, אבל לא מספיק.

<יואב הלאל: לא מספיק.

<יואב הלאל: ההגדלה הזאת, מיקי, לא תעזור לנו.

<יואב הלאל: לא תעזור לנו.

<יואב הלאל: אם ההגדלה הזאת הייתה עוזרת לנו, היינו קופצים על זה מהיום הראשון.

<יואב הלאל: לא מדובר פה ב-12,000 שכל חבר צריך לשלם 500.

<יואב הלאל: שילמנו.

<יואב הלאל: כשאמרו לנו תשלמו 5,000 שקל, שילמנו.

<יואב הלאל: אחר-כך 1,700 שקל, שילמנו.

<יואב הלאל: אחר-כך עוד 700 שקל, שילמנו.

מכלוף מיקי זוהר: צריך שעונים.

<יואב הלאל: צריך חשמל.

<יואב הלאל: לא יודע שעונים.

<יואב הלאל: אני רוצה חשמל שיספיק לי לחיות בקור כמו שצריך עם הילדים שלנו.

<יואב הלאל: ראיתי כתבה בשנת 2014 של שר האוצר כחלון, שבפירוש אומר:

<יואב הלאל: לא יתכן שבשנת 2014 אנשים יחיו עם גנרטורים ועם כבלים.

<יואב הלאל: אנחנו כבר ב-2017, אז מה אתנו?

<יואב הלאל: איפה אנחנו?

<יואב הלאל: הבן שלי עכשיו השתחרר מהצבא, הוא מתבייש להביא את החברה שלו לבית, ואני לא צוחק.

<יואב הלאל: הוא מתבייש להביא את החברה שלו לבית כי אין חשמל.

<יואב הלאל: קור כלבים, אז מה היא תגיד?

<יואב הלאל: היא תאשים את חברת חשמל, תאשים את ראש העיר?

<יואב הלאל: בא לי לבכות, אני לא מסוגל לחיות ככה כבר.

<יואב הלאל: עד שבן אדם יתאבד במקום.

מכלוף מיקי זוהר: אדוני, הדברים ברורים.

מכלוף מיקי זוהר: ראש העיר, בבקשה.

<אילן שוחט: כמה דברים.

<אילן שוחט: קודם כל, תודה רבה לך, מיקי, שנענית, וגם דחית את הישיבה בכמה ימים בשביל שנוכל להיות כאן כולנו.

<אילן שוחט: אני לא אכנס כרגע לנושא של האמפתיה והתושבים.

<אילן שוחט: אנחנו אתם ואנחנו חושבים עליהם.

<אילן שוחט: אני אסביר מה המצב, ומה עוד אפשר לעשות הלאה.

<אילן שוחט: מה שקרה, היה קבלן מקומי, מהעיר צפת, שכולם פה חברים אישיים שלו, מכירים אותו.

<אילן שוחט: זה פרויקט שני שהוא בונה שם.

<אילן שוחט: יש לו מוניטין יוצא מן הכלל בסך הכול בצפת.

<אילן שוחט: עבד בכמה פרויקטים בו זמנית, ביחסים אישיים.

<אילן שוחט: גילינו פתאום, באופן הדרגתי, שכל מה שהוא מגיש לבנות, מה שהוא בונה בפועל, זה עם תוספות מסוימות.

<אילן שוחט: כשאנחנו עלינו על זה, הייתה לו חריגה של שלוש דירות.

<אילן שוחט: עצרנו את הבנייה, ביקשנו ממנו להגיש בחזרה היתר.

<אילן שוחט: אמר לנו בסדר, אמר אל תדאגו, עד טופס 4 אני משלים את הכול, אני מסדר את הכול.

<אילן שוחט: עשה את זה בפרויקט הזה, בעוד כמה פרויקטים.

<אילן שוחט: פתח אתנו ארבעה מקומות שבכולם הוא התחיל לפתוח חריגות.

<אילן שוחט: יש לך דילמה בתור ראש עיר אם לעצור את כל הפרויקט – את כל הפרויקט – ואומר לו עד שאתה לא מתקן והולך אחורה, אני לא נותן לך לבנות.

<אילן שוחט: הם כולם בהסכמים, כבר מכרו חלק מהדירות, היו צריכים להיכנס לדירות, כל הפרויקט נעצר.

<אילן שוחט: אתה בונה איזושהי מערכת יחסים כדי שזה יסתדר.

<אילן שוחט: בוקר אחד אתה מגלה שהקבלן פשט רגל, וכל הפרויקטים נשארו פתוחים.

<אילן שוחט: הלאל, שמדבר פה, היה בין הראשונים שנכנסו, שזה גם סוג של רצון של תושב.

<אילן שוחט: גם אני בניתי עכשיו בית, אתה מת להיכנס לבית.

<אילן שוחט: הקבלן אומר לך כנס.

<אילן שוחט: החוק נותן לחיות בשני מצבים – או מצב שבית בבנייה, או מצב שבית במגורים.

<אילן שוחט: החוק לא יודע לדבר על האמצע של חצי בבנייה, חצי מגורים.

<אילן שוחט: או שבית בבנייה, או שבית במגורים.

<אילן שוחט: אפילו הכונס – איפה הנציגים שלו פה?

<אילן שוחט: כשהכונס קיבל את התיק, הוא הלך לחוק, הוציא צו מבית משפט לפינוי כל הדיירים מהבתים.

<שי גליקמן: לא נכון.

<שי גליקמן: אין צו הרחקה.

<אילן שוחט: הנה, היא פה.

<קריאה: אין צו כזה.

<קריאה: אין צו כזה.

<אילן שוחט: הגיש בקשה.

<אילן שוחט: הנה, היא פה, אני אראה לך אותה.

<שי גליקמן: אנחנו הגשנו בקשה, ויש על זה החלטה.

<אילן שוחט: אבל הגשת בקשה?

<שי גליקמן: אתה רוצה להקשיב מה הבקשה?

<אילן שוחט: אני לא בא אליך בטענות.

<שי גליקמן: אתה לא יכול להגיד - - -

<אילן שוחט: אני מסיים, זה תוך כדי סיפור.

<שי גליקמן: הבקשה שהגשנו הייתה שבית המשפט יהיה מודע לכך שיש דיירים שגרים בדירות עוד לפני שהתקבל טופס 4.

<אורי אברהם בוסקילה: זה הכול.

<שי גליקמן: שידעו.

<אורי אברהם בוסקילה: אילן, אמרת שזאת לא ועדת חקירה.

<שי גליקמן: זה לא צו מניעה, לא ביקשנו צו מניעה.

<אילן שוחט: אתה הודעת לבית משפט שיש דיירים במקום, שזה מצב - - -

<שי גליקמן: שיש שני פרויקטים, ויש שם אנשים שגרים.

<אילן שוחט: אני נותן דוגמה להסביר עד כמה המצב מורכב.

<אילן שוחט: זה לא מצב שיש דיירים, או מצב שאין דיירים.

<אילן שוחט: פה יש מצב שהפרויקט עדיין נחשב בנייה, והוא מאוכלס, מכל מיני סיבות.

<אילן שוחט: גם כשהם שמעו שקבלן פשט רגל, מהבהלה – ובצדק – כולם נכנסו לדירות.

<אילן שוחט: אמרו אנחנו ניתן לפרויקט ליפול ככה?

<אילן שוחט: כל אחד בא מהר - - -

<קריאה: - - - לפני כן - - -

<אילן שוחט: וחלק אוכלסו לפני.

<אילן שוחט: אנחנו במצב כזה - - -

<אורי סגרה: אם אתה אומר שזה לא חוקי, למה התחלתם לגבות מהרגע שנכנסתי, לפני שלוש וחצי שנים, ארנונה?

<אילן שוחט: זה לא קשור.

<אורי סגרה: זה חוקי?

<אילן שוחט: זה לא קשור.

<אילן שוחט: לא קשור.

<אילן שוחט: כל בניין, אפילו אם הוא בחריגה - - -

<אורי סגרה: זה חוקי?

<אורי סגרה: עיקלתם לאנשים חשבונות בנק כשהם לא גרים בבתים האלה.

<אורי סגרה: זה חוקי?

<אילן שוחט: לא קשור.

<אילן שוחט: סגרה, זה לא קשור.

<אילן שוחט: זה החוק, זה לא קשור, גובים גם מבית עם חריגה.

<אילן שוחט: המצב הוא כזה – יש לנו כרגע מצב שפעם לא היינו מדברים עם חברת חשמל בכלל.

<אילן שוחט: חברת החשמל אמרה אל תדבר איתי אם יש דיירים בבניין.

<אילן שוחט: חברת חשמל אומרת לך זו סכנת חיים שיש דיירים בבניין לא מאושר.

<אילן שוחט: ממצב כזה, חברת חשמל, בפורום מיוחד, התכנסו עם היועצים המשפטיים שלהם.

<אילן שוחט: אנחנו בעיריית צפת – בכל מקום שמצאתי גרגיר של סדק להיכנס בו, ולתת אפשרות לטופס 4, כמו המקרה שדיברתם עליו, ששם הבתים היו אחד, אחד, אחד, אחד, מי שההיתר שלו היה בתוקף, אני מצאתי דרכים גמישות להכיר בזה מבחינתי, אפשרות לחיבור זמני.

<אילן שוחט: אבל זה לבית אחד, פר בית.

<אילן שוחט: החלוקה הייתה פר בית.

<אילן שוחט: שם יכולתי לבוא לקראת.

<אילן שוחט: עשינו כל מה שאפשר.

<אילן שוחט: פה מדובר על גוש אחד, בנייה אחת, היתר אחד, והסוגיה היא אחרת לגמרי.

<אורי אברהם בוסקילה: לא משנה, אבל אין טופס 4.

<אורי אברהם בוסקילה: אין שם היתר.

<אילן שוחט: אין שם היתר, אבל איפה שיכולתי לבוא, באתי, זו עובדה.

<אורי אברהם בוסקילה: מה זה קשור?

<אורי אברהם בוסקילה: מה זה קשור?

<אילן שוחט: קשור.

<אורי אברהם בוסקילה: מול חברת חשמל?

<אילן שוחט: מול חברת החשמל, אני יודע מה לעשות.

<אורי אברהם בוסקילה: אתה יכול לעשות את זה גם פה.

<אילן שוחט: אני לא יכול לעשות את זה פה.

<אורי אברהם בוסקילה: תעשה.

<אילן שוחט: לא, אי-אפשר.

<אילן שוחט: אני אומר לך שאי-אפשר.

<אילן שוחט: בוסקילה, אתה גם שלחת לי דוגמה איך בבת-ים עושים.

<אילן שוחט: אמרתי לך שזה לא אותו מקרה, ואמרת לי אה, נכון.

<אורי אברהם בוסקילה: לא אמרתי לך.

<אילן שוחט: אז אנחנו עשינו הכול, וניסינו למצוא את כל הפתרונות.

<אילן שוחט: מה שאני אומר לוועדה עכשיו – יש פה מצב ביניים.

<אילן שוחט: על טופס 4 לא יחתמו פה.

<אילן שוחט: לא יחתמו, זה חוק.

<אילן שוחט: לא יחתמו, לא המהנדסת.

<אילן שוחט: עשינו גאנט של התהליך.

<אילן שוחט: מה שאומרים פה על הוועדה המחוזית – נכון, התיק התקדם, עבר לוועדה המחוזית, יש עוד פרסום, ייגמר הפרסום, זה בא אלינו לוועדה המקומית, אנחנו מעבירים את זה לוועדת משנה, 60 יום, עוד 60 יום פרסום.

<אילן שוחט: יש תהליך בחוק בשביל להגיע למצב שהלגליזציה הזאת תהיה חוקית.

<אילן שוחט: אני עשיתי גאנט הכי פשוטה, שמונה חודשים.

<אילן שוחט: רק בעוד שמונה חודשים - - -

יעל כהן-פארן: אם כולם מביעים רצון טוב, כולל אתם, זה שמונה חודשים?

<אילן שוחט: רצים, מתאמצים, מקצרים.

<אילן שוחט: הכי קצר שאפשר על-פי חוק.

<אילן שוחט: אני אסביר לך אחר-כך את התמונה.

<שי גליקמן: אז למה תכניות שכבו - - -

<קריאה: לי אמרת אז חצי שנה, כך אמרתם לנו.

<אילן שוחט: אני אומר לך, אנחנו מחכים לוועדה המחוזית.

<אילן שוחט: מרגע שהיא סיימה, יש 60 יום פרסום, זה חוזר לוועדה.

<אילן שוחט: מספיק שאחד מתנגד, יש לך מתנגד אחד שיקום עכשיו ויתנגד – לדוגמה, בוסקילה, לפי מה ששמעתי פה, הוא מתנגד.

<אילן שוחט: הוא אומר אני לא רוצה 1,500, זה מכער את המקום, זה לא בסדר.

<אורי אברהם בוסקילה: אילן שוחט, תדבר בשם עצמך.

<אילן שוחט: אחד כמו בוסקילה יתנגד, זה עושה לנו ועדת משנה.

<אורי אברהם בוסקילה: אילן שוחט, תדבר בשם עצמך.

<אילן שוחט: אתה עכשיו אמרת שאתה מתנגד.

<אורי אברהם בוסקילה: אתה תדבר בשם עצמך.

<אורי אברהם בוסקילה: תתבייש לך.

<אילן שוחט: אני אומר דבר כזה, אנחנו במצב ביניים.

<אילן שוחט: מה זה מצב ביניים?

<אילן שוחט: אנחנו לא בטופס 4, אנחנו בטופס 2.

<אילן שוחט: טופס 2 זה בסך הכול לצורך הבנייה.

<אילן שוחט: הם יושבים היום על חשמל שנועד לצורך בנייה – למקדחה של הקבלן, לגנרטור לריתוכים.

<אילן שוחט: על זה הם חיים היום.

<אורי אברהם בוסקילה: בגללך הם חיים עם זה.

<אילן שוחט: שמענו אותך.

<אורי אברהם בוסקילה: רק בגללך.

<אילן שוחט: שמענו אותך.

<אילן שוחט: אנחנו עם חברת חשמל – מיקי, חשוב שתדע את זה, כי אתה אמרת פה דברים שהחבר'ה פה נפגעו – יצאנו מגדרנו.

<אילן שוחט: זו לא פקידות רגילה מה שאתה רואה פה.

<אילן שוחט: פה עשו דברים – תבדוק בכל מדינת ישראל – מה שחברת חשמל באה לקראת, ביחד אתנו באישורים של המהנדסת וכולם, בגלל שאני נושא באחריות הכללית, ואני רואה את התמונה הכללית - -

<אורי אברהם בוסקילה: אתה הבאת אותם למצב הזה, אילן.

<אורי אברהם בוסקילה: אתה הבאת אותם למצב הזה.

<אורי אברהם בוסקילה: מה אתה עושה בשבילם?

<אילן שוחט: - - במסגרת מה שאפשר, עשינו מעל ומעבר.

<אילן שוחט: שברנו תקרת זכוכית, ואני אומר לך החבר'ה קיבלו החלטות ביחד עם המהנדסת לפנים משורת הדין.

<אילן שוחט: זה שיש היום 80 – 80 – זו כבר חריגה מעבר לקו אדום.

<אילן שוחט: אנחנו באים היום למצב ביניים.

<אילן שוחט: אם מישהו פה בוועדה יודע ליצור מצב שיהיה טופס 4 – כמו ששלחת לי את הכתבה שכחלון אמר - - -

<ויקטוריה אלקבץ: יש לפנים משורת הדין.

<ויקטוריה אלקבץ: יש לפנים משורת הדין.

<אילן שוחט: סליחה רגע, ויקי.

<אילן שוחט: פוליטיקה לא עכשיו.

<אילן שוחט: באים לפתור בעיה.

<אורי אברהם בוסקילה: אתה - - - מה אתה "מבלבל את המוח"?

<ויקטוריה אלקבץ: אנחנו מפה לא יוצאים בלי חשמל קבוע.

<ויקטוריה אלקבץ: לא יכול להיות שתינוקות יגיעו לבית חולים - -

<אילן שוחט: בסדר, ויקי.

<ויקטוריה אלקבץ: - - קשישים שלא יכולים כבר שלוש שנים לרדת במעלית ולראות את השמש.

<ויקטוריה אלקבץ: אפשרי.

<ויקטוריה אלקבץ: הכול תלוי בכם.

<אילן שוחט: בסדר.

<אילן שוחט: בסדר.

<ויקטוריה אלקבץ: עיריית צפת אחראית למה שקורה ולמה שקרה לתושבים.

<אילן שוחט: בסדר.

<אילן שוחט: יופי.

<ויקטוריה אלקבץ: ומכאן אנחנו לא יוצאים בלי חשמל קובע.

<אילן שוחט: בסדר.

<אילן שוחט: עכשיו, אחרי שהיא גמרה עם הפוליטיקה היפה, המצב הוא - - -

<ויקטוריה אלקבץ: זה לא קשור לפוליטיקה, אילן.

<ויקטוריה אלקבץ: אילן, זה לא קשור לפוליטיקה.

<ויקטוריה אלקבץ: היית צריך לבוא לראות איך התושבים חיים שם.

<אילן שוחט: המצב כרגע הוא שאנחנו במצב ביניים.

<אילן שוחט: אם לא נבין שזה מצב ביניים – אלא אם כן מישהו אחר יכול להגיד לי אנחנו קובעים משהו אחר.

<אילן שוחט: אני נמצא בכפיפות לחוק.

<אילן שוחט: כולנו פה כפופים לחוק.

<אילן שוחט: עברנו על הרבה דברים מהחוק.

<אילן שוחט: יש פה מצב ביניים.

<אילן שוחט: אני בדקתי עם חברת חשמל, ואני חושב שצריך לשאול אתכם – מ-80 ל-160 זה אמור לשפר בצורה מהותית את המצב הקיים, לעבור את החורף הזה.

<אילן שוחט: זה לא הפתרון האידיאלי, אבל במצב הביניים אנחנו כבר בארבע רמות אחרי הקו האדום של מה שעשינו.

<ויקטוריה אלקבץ: 80 זה ארבע דירות.

<ויקטוריה אלקבץ: 160 זה שמונה דירות, אז זה לא פותר את הבעיה.

<אילן שוחט: אפשר לתת עוד עזרה בהגדלה.

<אילן שוחט: אנחנו נמצאים במצב שיש דיירים, כבר עברנו על ארבעה קווים אדומים באפשרות מיוחדת.

<אילן שוחט: אין תקדים כזה במדינת ישראל, אני בדקתי עם חברת החשמל.

<ויקטוריה אלקבץ: אילן, כולם אמרו שזה תלוי בעירייה.

<ויקטוריה אלקבץ: אתה יכול לתת להם טופס 4.

<אילן שוחט: ויקי, נו באמת, די, די, את לא בישיבת מועצה.

<ויקטוריה אלקבץ: אתה יכול לתת להם טופס 4 היום.

<אילן שוחט: אני לא יכול.

<אילן שוחט: התשלום לחיבור הזה של 160 כרוך ב-12,000 שקל.

<אורי סגרה: 12,000 שקל זה רק חברת החשמל, מה עם החשמלאי שצריך להביא את הקופסה?

מכלוף מיקי זוהר: את זה אנחנו נבקש מהנאמן.

<אילן שוחט: מיקי, לפני שמחברים את החשמל, צריך לבדוק שהבתים יכולים לקלוט את החשמל, שאין בעיות בטיחות.

<אילן שוחט: עיריית צפת שילמה מכספה – אני רוצה להסביר למיקי מה עושים לקראת.

<אילן שוחט: אנחנו שילמנו מכספנו, עיריית צפת, את הבדיקות של החשמלאי המוסמך כי זה היה ביצה ותרנגולת.

<אורי סגרה: הנאמן שילם את החיבור הזמני.

<אורי סגרה: אתם שילמתם אולי כמה מאות שקלים.

<אילן שוחט: מאות?

<אילן שוחט: שילמנו - - -

<אורי סגרה: ובסופו של דבר, אותו אחד שהבאתם לא רצה לבוא לבדוק בחזרה, כי עיריית צפת – והמנכ"ל פה – אמר לו אני לא משלם לך, ואנחנו שילמנו לו.

<אילן שוחט: אנחנו שילמנו.

<אילן שוחט: סגרה, מי שילם על בודק החשמל?

<אורי סגרה: אתם שילמתם רק את זה שהוא הגיע לאתר ונתן לנו 14 דפים של דוחות.

<אורי סגרה: הבאנו חשמלאי שעלה לנו 10,000 שקל.

<אורי סגרה: 10,000 שקל.

<אורי סגרה: חזרנו אליו שיחתום לנו על הליקויים, הוא אמר לי עיריית צפת לא משלמים לי יותר.

<אילן שוחט: שילמנו לו.

<אורי סגרה: שילמנו לו מהכיס שלנו.

<אורי סגרה: שילמתם לו רק את ההתחלה.

<אורי סגרה: תהיה מדויק.

מכלוף מיקי זוהר: אני מצטער, אני מבקש מראש העיר לסיים.

<אילן שוחט: מיקי, אני מסיים.

<אורי סגרה: הוא אומר דברים, והכול בסדר.

<אילן שוחט: אנחנו שילמנו למעלה מ-8,000 שקל לבודק החשמל על חשבוננו בשביל לעזור ולזרז תהליכים.

<אילן שוחט: הכונס שילם גם 8,000 שקל להגדלה הראשונה של הפעם הראשונה, של ה-80 האלה.

<אילן שוחט: הוא שילם.

<אילן שוחט: אנחנו עכשיו במצב שיכולים לתת עוד הגדלה נוספת.

<ויקטוריה אלקבץ: זה לא יפתור, אילן.

<ויקטוריה אלקבץ: זה לא יפתור את הבעיה.

<אילן שוחט: ההגדלה הנוספת הזאת לא תפתור את הבעיה, אבל היא נותנת לנו לחיות במצב הזמני הזה הכי טוב שאפשר.

<אילן שוחט: נמצאת פה חברת חשמל.

<אילן שוחט: אני שאלתי אותם אם ההגדלה הזאת תיצור עוד הקפצות ויהיו עוד ניתוקים.

<אילן שוחט: ממה שאני מבין מחברת החשמל, זה אמור לתת מענה.

<אילן שוחט: אם אפשר לתת יותר מה-160 על מנת להסדיר את זה ולעבור לפחות את החורף הזה, אני אומר לך, כוועדה אנחנו גם נתמוך ונבקש.

<אילן שוחט: לשלם את זה – אני חושב, מיקי, וזה מה שחשוב שתדע – זה לא צריך להיות מושת על התושבים.

<אילן שוחט: הם עברו כבר כמה גלים, ועוד מחכה להם, ויחכה – עכשיו יש טופס 4, צריך מעקות, צריך להיות הפיתוח.

<אילן שוחט: על זה אני מדלג.

<אילן שוחט: אלה דברים שאני אדלג עליהם מהדברים הנורמטיביים רק בשביל שיהיה להם את החיבור הקבוע.

<אילן שוחט: יש להם עוד הרבה הוצאות בדרך.

<אילן שוחט: יש לכונס, במהלך אחד של חדר הטרנספורמציה של חברת חשמל – אם הם יעבירו אותו לתוך השטח של הבנייה, אני יכול לתת להם אישית טופס 4 ספציפית על חדר הטרנספורמציה.

<אילן שוחט: הם יקבלו מחברת חשמל 130,000 שקל, וזה כבר יכול לתת להם כסף ראשוני לממן את הוצאות החשמל הראשוניות האלה.

<אילן שוחט: חייבים להתקדם בכמה מהלכים.

<אילן שוחט: חשוב להבין, אנחנו בטווח ביניים לא חוקי, בעייתי מאוד.

<אילן שוחט: כולם פה יוצאים מגדרם.

<אילן שוחט: אני מבין את הצד של התושבים.

<אילן שוחט: אני מבין את חברת חשמל.

<אילן שוחט: אני מבין את כולם.

<אילן שוחט: כל הבלגן הגדול הזה, זה הכי טוב שאפשר כרגע להביא.

<אילן שוחט: וזה שיפור, זה לא מאה אחוז, הלוואי והיה אפשר להביא למאה אחוז.

<אילן שוחט: אם הוועדה הזאת יודעת להביא לפתרון של מאה אחוז, אני אשמח מאוד.

<אילן שוחט: אבל במסגרת החוקים והמגבלות שקיימות בפנינו, עשינו פה מעל ומעבר, כולל הוצאת כספים, כולל אישורים מיוחדים.

<אילן שוחט: חברת חשמל יצאו מגדרם, המהנדסת, כולנו, בשביל התושבים.

<אילן שוחט: כמובן שאסור שבשלב הזה על התושבים יהיה מושת שום סכום.

<אילן שוחט: לא מדובר בהרבה כסף, עוד פעם נעשה עוד סיבוב של חיבור והגדלה, וזה אמור לשפר את המצב.

<אילן שוחט: אם יש עוד משהו מעבר, אני אשמח לעשות כל מה שאפשר.

מכלוף מיקי זוהר: תודה אדוני.

מכלוף מיקי זוהר: אני רוצה לשמוע את הכונס.

<שי גליקמן: תודה.

<שי גליקמן: קודם כל, אני גם מבקש להודות לאדוני היושב-ראש על הקיום של הדיון הזה.

<שי גליקמן: דיון חשוב שגם יכול להיות תקדימי עבור מקרים אחרים, שאני מקווה שלא יקרו.

מכלוף מיקי זוהר: אני לא רוצה לקטוע אותך, אבל רק לומר שאני חושב שאחד הדברים הראשונים שאני הולך לעשות בסיום הדיון, אני הולך לבדוק את החוק של חברת החשמל, ואם צריך, להגיש שינוי חקיקה בעניין הזה.

מכלוף מיקי זוהר: כי אם אתם מוגבלים מהחוק, אנחנו נסיר את המגבלה.

מכלוף מיקי זוהר: אם זה תקנות שר, אז אנחנו נסיר את תקנות השר.

מכלוף מיקי זוהר: יש מקרים ויש נסיבות שהם יוצאים מן הכלל, חריגות, כתוצאה ממשהו שאף אחד לא צפה, וצריך לתת לזה מענה שונה מכל דבר אחר.

מכלוף מיקי זוהר: לפעמים שרירות הלב שלנו כמדינה זה גם כן דבר מוגזם.

<שי גליקמן: מה שהתחלתי להגיד, שאולי המקרה הזה יוכל להוות תקדים למקרים אחרים שאנחנו נתקלים בהם בשנתיים האחרונות של נפילות של קבלני ביצוע ויזמים.

<שי גליקמן: אני מקווה שהמקרה הזה הוא יחיד, אבל אולי הוא יהיה תקדים למקרים הבאים.

<שי גליקמן: לפני שאני אעמיד דברים על דיוקם, בניגוד ליתר הדוברים שדיברו פה, אני חושב שהמטרה של הוועדה הזאת, לפי מה שהבנתי, היה להביא לפתרון.

<שי גליקמן: אני בינתיים לא שמעתי מאף אחד איזושהי הצעה לפתרון.

מכלוף מיקי זוהר: תיכף אני אציע אותו.

<שי גליקמן: אם יורשה לי להציע מה אני חושב שיכול להיות הפתרון.

<שי גליקמן: לאחר מכן אני אעמיד דברים על דיוקם בעקבות הדברים של ראש העיר, שדרך אגב, הם דברים שנאמרים על-ידו במהלך היומיים האחרונים במספר מקומות, שפשוט קשה להבין איך אפשר להתבטא ככה.

<שי גליקמן: לדעתי, הפתרון אמור להיות פשוט.

<שי גליקמן: ההנחיה – בין אם זה מהוועדה פה – לוועדה המחוזית לתכנון ובנייה של מחוז צפון, להורות לתת בינתיים איזשהו טופס זמני לחיבור קבוע לחשמל.

<אורי אברהם בוסקילה: יש דבר כזה.

<שי גליקמן: בדיוק.

<שי גליקמן: לחיבור קבוע לחשמל.

<שי גליקמן: לדעתי, זו אמורה להיות הנחיה מאוד פשוטה גם לאור האישור העקרוני שהתקבל מהוועדה המחוזית.

<שי גליקמן: וגם כשאומרים אישור עקרוני, זה אישור עקרוני שמותנה בקיומם של מספר תנאים ומספר תיקונים.

<שי גליקמן: האישור העקרוני שמדובר עליו בוועדה המחוזית כפוף למספר תיקונים שהיה צריך לבצע, ואנחנו, בשיתוף עם הדיירים, האדריכלית שאנחנו שכרנו לטובת הפרויקט הזה ופרויקט שנקרא המטוס, ביצענו את התיקונים האלו.

<שי גליקמן: היום המצב הוא לדעתי פשוט, שהוועדה פה תורה לוועדה המחוזית שתורה לחברת החשמל, או לעיריית צפת, לעשות את החיבור הקבוע הזה.

<שי גליקמן: כולם יושבים סביב אותו שולחן, חוץ מאשר נציג הוועדה המחוזית, שאני מבין שלא נמצא פה.

מכלוף מיקי זוהר: הוא לא יכול, הוא בבית חולים.

<שי גליקמן: כן, אני מבין.

<יואב הלאל: בגלל הקור?

מכלוף מיקי זוהר: יכול להיות.

מכלוף מיקי זוהר: הוא ביקר אצלכם והוא התקרר.

<שי גליקמן: כשכולם נמצאים סביב אותו שולחן, זה צריך להיות פשוט מאוד.

<שי גליקמן: עכשיו אני מבקש להעמיד כמה דברים על דיוקם.

<שי גליקמן: אחד, מבחינת התכניות.

<שי גליקמן: קודם כל, אני מתחבר לדברים שמר בוסקילה אמר בתחילת הדברים.

<שי גליקמן: בסופו של דבר, מבחינת הביצה והתרנגולת, שראש העיר נוטה להשתמש במונח הזה הרבה, מה שהתחיל את כל המהלך פה הוא איזה אישור להיתר בנייה שניתן על-ידי עיריית צפת לקבלן.

מכלוף מיקי זוהר: שלא ניתן, הכוונה.

מכלוף מיקי זוהר: הם נתנו היתר בנייה מסוים והקבלן בנה אחרת מההיתר.

<שי גליקמן: והיא לא מנעה ממנו את המשך הבנייה.

מכלוף מיקי זוהר: חבר'ה, עצור פה.

מכלוף מיקי זוהר: אני לא בא להגן על אף אחד, אבל גם אני הייתי ברשות מקומית.

מכלוף מיקי זוהר: אני רוצה לראות - - -

<שי גליקמן: אני מוכן אפילו להבליג על זה.

מכלוף מיקי זוהר: תעצור שנייה.

מכלוף מיקי זוהר: אני רוצה לראות את יואב ואת אורי שהיו אומרים לך לבית שלך אתה תיכנס רק בעוד שלוש-ארבע שנים בגלל שהקבלן חרג.

מכלוף מיקי זוהר: מה היית עושה?

מכלוף מיקי זוהר: היית אומר הכול בסדר?

מכלוף מיקי זוהר: היית אומר לא נורא?

<אורי סגרה: אגב, זה קרה לנו.

<אילן שוחט: זו הייתה הטקטיקה של הקבלן.

יעל כהן-פארן: יש לי שאלה, מישהו תבע את הקבלן?

מכלוף מיקי זוהר: הקבלן הזה כבר פשט את הרגל.

יעל כהן-פארן: כן, אבל אתם תבעתם אותו?

מכלוף מיקי זוהר: זה נגמר, אין קבלן.

מכלוף מיקי זוהר: חברים, יש אחריות לרשות המקומית, זה ברור, אף אחד לא אומר שלא.

מכלוף מיקי זוהר: אבל יש גם נסיבות מסוימות שכנראה גרמו לך שהפרויקט התמשך.

<שי גליקמן: אז אני אתחבר לנקודת הזמן מאז שאנחנו מונינו לתיק, זה היה ב-7 באוקטובר 2014.

<שי גליקמן: גם פה צריך לעשות סדר מבחינת הדברים.

<שי גליקמן: אני לא יודע עד כמה כולם בקיאים בנושא של חדלות פירעון וכניסות של חברות להקפאת הליכים, במיוחד כשזו חברה יזמית.

<שי גליקמן: כשאנחנו נכנסו לתמונה באוקטובר 2014, היו שתי פעולות עיקריות שהיינו צריכים לבצע – אחת, השלמת שני פרויקטים שהיו בתהליך, שהם נוף טליה והמטוס.

<שי גליקמן: והשני, מימוש נכסים של החברה בהקפאת הליכים.

<שי גליקמן: במקביל הקבלן באופן אישי נכנס לפשיטת רגל.

<שי גליקמן: יש שני הליכים מקבילים, אחד של הקפאת הליכים, השני של פשיטת רגל.

<שי גליקמן: שני בעלי תפקיד – אחד, אנחנו, של החברה.

<שי גליקמן: השני, מנהל מיוחד שמונה לקבלן באופן אישי.

<שי גליקמן: ברמה של השלמת הפרויקטים, מיד כשהתבררו לנו החריגות שבוצעו בפרויקט, כינסנו אספה עם הדיירים, אם אני לא טועה, כבר אחרי חודשיים, והסברנו להם את המצב.

<שי גליקמן: במקביל, כל אחד מהדיירים זומן לפגישה במשרדי החברה.

<שי גליקמן: נציג שלנו, נציג הנאמן, ישב במשרדי החברה במשך שנה והיה זמין לכל פנייה של הדיירים.

<שי גליקמן: באותה אספה - - -

מכלוף מיקי זוהר: אני שואל שאלה עכשיו.

מכלוף מיקי זוהר: הבנתי.

<שי גליקמן: חשוב לי להבהיר, כי נאמרו פה דברים.

מכלוף מיקי זוהר: הבנתי, אני יודע.

מכלוף מיקי זוהר: קודם כל, אתם לא הקבלן.

מכלוף מיקי זוהר: אתם לא בניתם את הפרויקט, ואתם לא עשיתם את חריגות הבנייה.

מכלוף מיקי זוהר: הכול בסדר, אני לא בא אליכם בטענות.

<שי גליקמן: חשוב לי להבהיר, אנחנו הגשנו תכניות לוועדה המקומית, ששכבו במגירה - - -

מכלוף מיקי זוהר: אני שואל את השאלה – אצל הנאמן יש כסף?

<קריאה: שבעה חודשים במגירה שלה.

<שי גליקמן: שבעה חודשים אצל מהנדסת העיר.

מכלוף מיקי זוהר: אצל הנאמן יש כסף?

<שי גליקמן: עכשיו מבחינת קופת הפירוק.

<שי גליקמן: אתם צריכים להבין שזו קופה ששייכת לנושים של החברה.

מכלוף מיקי זוהר: שאלתי אותך שאלה – בקופת הנאמן יש כסף?

<שי גליקמן: אז אני מסביר לך.

<שי גליקמן: אנחנו מימשנו נכסים - - -

מכלוף מיקי זוהר: הנושים הראשונים של החברה הם הדיירים.

מכלוף מיקי זוהר: הראשונים.

<שי גליקמן: ממש לא.

<שי גליקמן: לפי החוק ממש לא.

מכלוף מיקי זוהר: מבחינתי, הנושים הראשונים הם הדיירים.

<שי גליקמן: צר לי, אבל החוק מורה אחרת.

מכלוף מיקי זוהר: אני מבין מה שאתה אומר, אבל הנושים הראשונים הם הדיירים, והם אלו שצריכים לקבל קודם כל את התמורה לפני כולם.

<שי גליקמן: לא.

<שי גליקמן: אני רוצה - - -

<אורי אברהם בוסקילה: מיקי, הוא לא ענה לך כמה כסף יש בקופה.

<אורי אברהם בוסקילה: הוא לא ענה לך.

מכלוף מיקי זוהר: אז אני שואל אם יש כסף בקופת הנאמן.

<אורי אברהם בוסקילה: תענה לו על זה, זה חשוב.

<אורי אברהם בוסקילה: כמה כסף יש?

<קריאה: יש הרבה כסף.

<שי גליקמן: אתם צריכים להבין גם כן מושג בהליך של חדלות פירעון.

<שי גליקמן: קופת הכינוס הם כספים שמצטברים מגבייה של הנאמן מכספים ששייכים לחברה ולא התקבלו עד למועד צו ההקפאה.

<שי גליקמן: אנחנו מימשנו נכסים של החברה שמשועבדים במלואם – אין עודפים, משועבדים במלואם – לנושים מובטחים, שזה בנקים וגורמי מימון שמימנו את הקבלן.

<קריאה: חסר לבנקים כסף?

<קריאה: ריבונו של עולם.

<איל זוכמן: אבל אתה אמרת לי אחרת בטלפון.

<שי גליקמן: תן לי להשלים את הדברים, אני לא סיימתי.

<שי גליקמן: עוד כספים משוריינים - - -

מכלוף מיקי זוהר: אני מבין את הגישה הכרישית הזאת, שהבנקים הם בעלי - - -

<קריאה: משוריינים לקבלת טופס 4, תשמע מה הוא אומר.

<שי גליקמן: אני רוצה לסיים.

מכלוף מיקי זוהר: באיזה בנקים מדובר?

מכלוף מיקי זוהר: בוא נטפל בבנקים.

מכלוף מיקי זוהר: באיזה בנקים מדובר?

<שי גליקמן: כל הבנקים.

מכלוף מיקי זוהר: איזה בנקים?

מכלוף מיקי זוהר: מי הנושה הכי גדול מבין הבנקים?

<שי גליקמן: יש את בנק "מזרחי", שהוא הנושה הכי גדול.

מכלוף מיקי זוהר: אין בעיה.

מכלוף מיקי זוהר: בפעם הבאה, לדיון הבא, אני רוצה את בנק "מזרחי" פה.

מכלוף מיקי זוהר: מי עוד?

מכלוף מיקי זוהר: אני אראה לבנק "מזרחי" ולכל הבנקים מי יותר חשוב – אם חשמל של דייר, או עוד 10,000 שקל אחר-כך בדיבידנד של המנכ"ל.

מכלוף מיקי זוהר: אני רוצה לבדוק את זה.

מכלוף מיקי זוהר: אני רוצה מכתבים לכל הבנקים.

מכלוף מיקי זוהר: בנק "מזרחי", איזה עוד בנק?

<שי גליקמן: אני אעביר את הרשימה המלאה.

מכלוף מיקי זוהר: אני מבקש את הרשימה של הנושים.

מכלוף מיקי זוהר: אין בעיה.

מכלוף מיקי זוהר: בואו נוציא מכתב לכל הנושים, ונשאל אותם אם מפריע להם שמבין כל הכספים הגדולים שנמצאים שם, יצאו כמה עשרות אלפי שקלים כדי שלאנשים לא יהיה קר בחורף.

מכלוף מיקי זוהר: אני רוצה לשאול את זה.

מכלוף מיקי זוהר: אחר-כך נדבר עם התקשורת, שתדע איזה בנק הסכים, ואיזה בנק לא הסכים.

מכלוף מיקי זוהר: בוא נתקדם.

יעל כהן-פארן: אני צריכה לצאת להצביע, אם אני אוכל לומר כמה מילים.

עבדאללה אבו מערוף: אני סומך עליך.

עבדאללה אבו מערוף: הבנתי את הכיוון.

עבדאללה אבו מערוף: ההתנהגות הדורסנית הזאת של הכונס ושל הבנקים – קודם כל צריך לחבר את הבתים לחשמל, אחר-כך להתחשבן.

עבדאללה אבו מערוף: זה מה שצריך.

<שי גליקמן: הוא היה פה בדיוק שתי דקות, וזה - - -

עבדאללה אבו מערוף: אני מכיר את הנושא, סליחה, עם כל הכבוד לך.

<יואב הלאל: אני רק רוצה לשאול שאלה אחת – האם כל השירות שלכם הוא בחינם, או לוקחים כסף על זה?

<שי גליקמן: אני חי את הנושא שנתיים וחצי, לא כמוך.

<שי גליקמן: כמה זמן אתה מכיר את הנושא הזה?

<שי גליקמן: איך אתה מכיר את הנושא הזה?

עבדאללה אבו מערוף: את הנושא אני מכיר טוב.

<שי גליקמן: איך אתה מכיר את הנושא?

<שי גליקמן: איך אתה מכיר?

עבדאללה אבו מערוף: - - - תהיו אנושיים - - -

<שי גליקמן: איך אתה מכיר אם לא היית שם?

עבדאללה אבו מערוף: אני מכיר, הייתי שם.

<שי גליקמן: אתה יודע איפה המקום בכלל?

עבדאללה אבו מערוף: אני מכיר, הייתי שם, עם כל הכבוד.

מכלוף מיקי זוהר: אתה רוצה לסכם?

<שי גליקמן: אתה נותן לו לדבר ככה על כונס נכסים?

<שי גליקמן: מה זה הדבר הזה?

<שי גליקמן: הוא חבר כנסת, אז מה?

מכלוף מיקי זוהר: אתה לא מבין?

מכלוף מיקי זוהר: יש לנו חסינות.

<שי גליקמן: אין שום בעיה.

<שי גליקמן: אין שום בעיה.

מכלוף מיקי זוהר: אנחנו יכולים להגיד מה שאנחנו רוצים.

מכלוף מיקי זוהר: עוד לא הבנת?

<שי גליקמן: בסדר גמור.

מכלוף מיקי זוהר: אז כל מה שאתה יכול לעשות זה למזוג לעצמך כוס מים קרים, לשתות ולהמשיך קדימה.

מכלוף מיקי זוהר: אין לך הרבה אופציות.

<שי גליקמן: בסופו של דבר, הדברים נאמרים בחלל האוויר ואתם חושבים שאנחנו חיים באיזשהו ואקום.

<שי גליקמן: עוד כספים משוריינים לעובדי החברה בדין קדימה.

<שי גליקמן: לרשויות המסים.

<שי גליקמן: וחוץ מזה, יש כספים שגבינו ושימשו אותנו, ושריינו אותם – וזה מה שהסברנו לדיירים, שהם משוריינים – תקציבית גם לפרויקט המטוס וגם לפרויקט נוף טליה.

מכלוף מיקי זוהר: מה הסכום?

<שי גליקמן: גבינו מדיירים שלא שילמו את מלוא התמורה החוזית סדר גודל של 400,000 שקל.

<יואב הלאל: 750,000 שקל.

<יואב הלאל: הנה, מסמך שלך.

<שי גליקמן: אין בעיה.

<שי גליקמן: אם זה 750, אז זה 750.

<שי גליקמן: אלו כספים שמשולמים לפרויקט הזה.

<אורי אברהם בוסקילה: שי, כמה כסף שמתם בגבעת המטוס?

<שי גליקמן: שנייה אחת.

<שי גליקמן: שנייה.

<שי גליקמן: עוד לא שמתי את הכסף מעבר לאדריכלית ששכרנו, וחשמל שאנחנו משלמים מדי חודש, משתתפים ביחד עם – אני בקשר עם אורי סגרה.

<שי גליקמן: אנחנו משלמים - - -

<אורי סגרה: אני אורי סגרה.

<אורי סגרה: הפסקתם להשתתף אתנו - -

<שי גליקמן: מתי?

<שי גליקמן: מתי?

<אורי סגרה: - - ואני משלם את זה לבד.

<שי גליקמן: מתי?

<שי גליקמן: את המע"מ?

<אורי סגרה: מה זה להשתתף אתנו?

<אורי סגרה: סליחה, כבוד היושב-ראש.

<אורי סגרה: להשתתף אתנו, כשאני גובה מכל 28 הדיירים את הכסף, מעביר לו את זה לחשבון הבנק, והוא מוסיף את המע"מ והוא מקבל אותו בהחזר.

<אורי סגרה: לפני ארבעה חודשים קיבלתי מהם טלפון: סליחה אורי סגרה, אנחנו כבר לא משלמים את המע"מ.

<אורי סגרה: אתה תגבה, ואתה תלך לשלם לבד עם המע"מ לחברת חשמל כי אנחנו כבר לא חשבון פעיל.

<ויקטוריה אלקבץ: מיקי, אתה מבין באיזה מצב אנחנו נמצאים?

<קריאה: כך אמרתם לנו.

מכלוף מיקי זוהר: מה שם המשרד של הנאמן?

<אורי סגרה: גברת לאה.

<אורי סגרה: תביא אותה לפה.

<אורי סגרה: מי זאת לאה?

<אורי סגרה: היא לא פה.

<אורי סגרה: היא מנהלת חשבונות.

<שי גליקמן: דוקטור שלמה נס.

מכלוף מיקי זוהר: מי?

מכלוף מיקי זוהר: שלמה נס?

מכלוף מיקי זוהר: אני מיד מתקשר אליו.

מכלוף מיקי זוהר: הוא חבר שלי.

מכלוף מיקי זוהר: הוא יודע את זה?

<אורי אברהם בוסקילה: זה המשרד שלו.

מכלוף מיקי זוהר: הוא מכיר את הסיפור?

<אורי אברהם בוסקילה: מיקי, זה המשרד.

מכלוף מיקי זוהר: דוקטור שלמה נס מכיר את הסיפור והוא לא אמר לך לשנות קצת?

<שי גליקמן: בוודאי.

<שי גליקמן: אני אסבר לך את האוזן, במשרדים אחרים - - -

מכלוף מיקי זוהר: כמה הוא מעורב בסיפור?

מכלוף מיקי זוהר: אני אסביר לך איך זה עובד פה בוועדה – אני שואל שאלות ואתה עונה.

מכלוף מיקי זוהר: אתה לא חייב לענות, אגב, אבל אני שואל שאלות.

מכלוף מיקי זוהר: כמה הוא מעורב בסיפור?

<שי גליקמן: שלמה בעצמו?

מכלוף מיקי זוהר: כן.

<שי גליקמן: השותף שלו, שהוא הנאמן - - -

מכלוף מיקי זוהר: שלמה בעצמו מעורב בסיפור?

<שי גליקמן: כן, אבל אני לא יודע - - - באופן יומיומי.

<אורי סגרה: נראה לי שלא.

<אורי סגרה: מי שמעורב זה עורך דין עמית לדרמן, שהוא מינה אותו.

מכלוף מיקי זוהר: תרשמי לסוף הדיון לחבר לי את שלמה נס.

מכלוף מיקי זוהר: תמשיך.

מכלוף מיקי זוהר: סיימת?

יעל כהן-פארן: אני ממש חייבת להגיד משהו.

יעל כהן-פארן: אני רוצה לומר משהו כללי לגבי חברת חשמל.

יעל כהן-פארן: אני יודעת את זה מהם, ותוך כדי הדיון אני מתכתבת עם העוזר של סמנכ"ל רגולציה, שאני בקשר אתו כבר הרבה שנים.

יעל כהן-פארן: הם לא אוהבים להיות השוטר של ענף הבנייה.

יעל כהן-פארן: הם ממש לא רוצים את זה.

יעל כהן-פארן: אם אנחנו רוצים להעביר חוק או תקנות שיורידו את זה מהם, הם יותר מישמחו.

יעל כהן-פארן: אני אומרת לכם את זה בוודאות, בידיעה.

יעל כהן-פארן: הם לא רוצים להיות השוטר – עשו פיתוח, לא עשו פיתוח, חריגות בנייה, לא חריגות בנייה.

יעל כהן-פארן: הם לא רוצים להיות שם.

יעל כהן-פארן: בטח ובטח שאם יש מקום, צריך שמישהו אחר יהיה השוטר.

יעל כהן-פארן: לא יכול להיות שיאכלסו בלי שיש פיתוח וכולי.

יעל כהן-פארן: אני מסכימה עם זה שלא יכול להיות שאנשים יחיו בלי חשמל, או עם חשמל פיראטי, זו סכנה בטיחותית.

יעל כהן-פארן: עד שלא ימות מישהו, אף אחד לא יתעורר.

יעל כהן-פארן: חייבים להבין - - -

<אורי סגרה: דוד ווקנין, לא אכפת לך שהילד שלי הולך להרים את זה והוא ימות שם?

<אורי סגרה: הוא מרים את המפסק.

<אורי סגרה: זה בסדר?

<אילן שוחט: אורי, זה לא פייר מה שאתה עושה.

<אורי סגרה: למה זה לא פייר?

<אורי סגרה: זה מה שקורה בפועל.

<דוד ווקנין: אני מאוד מודה לך, תודה.

<שי גליקמן: אתה מעלים מיושב-ראש הוועדה שהתכניות של הפרויקט הזה שכבו במגירה אצל המהנדסת שלך שבעה חודשים, בלי שנגעו בזה בכלל.

<שי גליקמן: בלי שנגעו בזה.

<אילן שוחט: אתה מחזיק כסף.

<אילן שוחט: תשחרר את הכסף, תגדיל להם את החשמל קודם כל, לפני שאתה מגיע לפה.

<אילן שוחט: אל תשלח לנו איומים במיילים על הוצאת תביעת דיבה, כי אנחנו לא מתרגשים מזה.

<אילן שוחט: וזה מראה בדיוק מי אתם, אלה הטקטיקות שלכם.

<אילן שוחט: תוציא כסף מהכיס ותגדיל להם את החשמל.

<אילן שוחט: חצוף.

<איל זוכמן: המריבות האלה לא עוזרות לנו.

<איל זוכמן: שיריבו מחר, אנחנו רוצים חשמל.

<איל זוכמן: המריבות מפריעות.

מכלוף מיקי זוהר: בסוף אנחנו נביא את הפתרון.

יעל כהן-פארן: מיקי, יש לי הצעה קונקרטית.

מכלוף מיקי זוהר: יש כמה פתרונות, לא אחד.

יעל כהן-פארן: בוא נפנה לשר האנרגיה שיוציא תקנה חריגה במקרים כאלה מידית, לא בעוד שמונה חודשים ולא עד שיוסדרו הדברים.

מכלוף מיקי זוהר: אופציה טובה.

יעל כהן-פארן: שבמקרה כזה לא יכול להיות שחברת החשמל לא תחבר.

יעל כהן-פארן: הם לא יכולים לעבור על החוק, אבל הם ישמחו לחבר.

מכלוף מיקי זוהר: יש פה נסיבות מאוד מיוחדות, קבלן שפשט רגל, חריגות בנייה, כונס שמטפל בתיק.

יעל כהן-פארן: לא יכול להיות.

יעל כהן-פארן: ובואו נעשה את זה היום.

<אילן שוחט: ושהם בתהליך, זה לא שהם מתעלמים.

<אילן שוחט: הכונס מטפל.

מכלוף מיקי זוהר: הכול בתהליך.

מכלוף מיקי זוהר: אפשר לתת את זה.

מכלוף מיקי זוהר: רעיון טוב.

יעל כהן-פארן: זה נותן פתרון ומענה נקודתי.

יעל כהן-פארן: דבר שני, באופן כללי, ענף הבנייה נמצא היום - - -

מכלוף מיקי זוהר: זו תקנה, נכון?

מכלוף מיקי זוהר: אתם פועלים על-פי תקנות, לא על-פי חקיקה.

<דוד ווקנין: חוק התכנון והבנייה.

<אילן שוחט: זה חוק התכנון, אלו לא תקנות שר.

מכלוף מיקי זוהר: אלו לא תקנות שר.

מכלוף מיקי זוהר: זה במסגרת חוק תכנון ובנייה.

יעל כהן-פארן: כשרוצים להעביר פה תיקון, מעבירים אותו בתוך שבועיים.

יעל כהן-פארן: הרי כשרוצים להעביר תיקון, מיקי, מעבירים אותו בתוך שבועיים.

יעל כהן-פארן: אם רוצים, מעבירים.

<רחמים מדינה: מיקי, היו תקדימים.

יעל כהן-פארן: יכול להיות שצריך החרגה רק במקרים מיוחדים, בסדר.

יעל כהן-פארן: הם לא רוצים להיות השוטר של ענף התכנון והבנייה.

יעל כהן-פארן: צריך למצוא שוטר, אבל לא יכול להיות שילדים יהיו בסכנת חיים.

יעל כהן-פארן: תודה.

<אורי אברהם בוסקילה: מיקי, בהקשר הזה.

<אורי אברהם בוסקילה: מאחר ויש החלטה – זה פרוטוקול של ועדה מחוזית, היינו בדיון שם.

<שי גליקמן: ונציג העירייה לא היה.

<אורי אברהם בוסקילה: לא משנה שהוא לא היה, זה לא רלוונטי.

<אילן שוחט: כי זה עבר.

<אילן שוחט: אם הייתה בעיה, שזה לא יעבור - - -

<שי גליקמן: ואם זה לא היה עובר?

<אילן שוחט: וידאנו שזה עובר.

<שי גליקמן: אז למה במטוס היית?

<שי גליקמן: למה במטוס היית?

<אילן שוחט: במטוס לא הייתי.

<אילן שוחט: אני לא הייתי.

<שי גליקמן: בטח שהיית.

<אילן שוחט: אני הייתי?

<שי גליקמן: נציגה שלך הייתה.

<אילן שוחט: נציגה.

<אילן שוחט: איפה שיש בעיות, אנחנו שולחים.

<אילן שוחט: איפה שזה עובר חלק, לא צריך לשלוח.

<אורי אברהם בוסקילה: איך ידעת שזה יעבור חלק?

<שי גליקמן: בדיוק, איך ידעת?

<אילן שוחט: כי אורי אילן במקרה היה מנכ"ל העירייה, ואני יודע מה עובר ומה לא יעבור, ואיפה יש בעיות, ולאיפה צריך להגיע.

<אורי אברהם בוסקילה: הבנתי.

<אורי אברהם בוסקילה: מיקי, ההחלטה הזאת נותנת את הפלטפורמה, את הקונסטרוקציה החוקית לדבר הזה.

<אורי אברהם בוסקילה: כי היא אומרת מטרת התכנית היא לאשר הסדרת חריגות בנייה.

<אורי אברהם בוסקילה: בכפוף להחלטת ועדה מחוזית, אפשר להביא טופס 4 זמני.

מכלוף מיקי זוהר: הבנתי.

מכלוף מיקי זוהר: יסיים את הדברים, ואז אני אגיד לכם מה אני חושב.

<שי גליקמן: אני מבין את האמוציות, אבל בתור נאמן שמונה על-ידי בית משפט, וכפוף להחלטות של בית משפט, אנחנו לאורך כל הדרך - - -

מכלוף מיקי זוהר: כמה פעמים הלכת במהלך הנאמנות שלך לבית המשפט - -

<שי גליקמן: המון.

<שי גליקמן: המון.

<שי גליקמן: המון.

מכלוף מיקי זוהר: - - וביקשת ממנו להגדיל את הסכום לטובת הדיירים?

<שי גליקמן: אנחנו הגשנו דוחות תקופתיים.

מכלוף מיקי זוהר: כמה פעמים עשית את זה?

<אורי אברהם בוסקילה: לא קיבלנו, שי.

<אורי אברהם בוסקילה: אל תתנקה, אני מדבר בצורה ישירה.

<שי גליקמן: מה לא קיבלת?

<שי גליקמן: מה לא קיבלת, - - - מאתנו?

<אורי אברהם בוסקילה: היינו אצלך מספר פעמים, אצלך ואצל לדרמן, ולא קיבלנו.

מכלוף מיקי זוהר: יכולת לבוא לבית המשפט ולבקש את זה, להגדיל את הסכום.

מכלוף מיקי זוהר: אתה יודע מה היה קורה אם היית עושה את זה?

<אורי אברהם בוסקילה: אתה לא נקי כפיים.

<קריאה: - - -

<שי גליקמן: את ה-8,000 שקל שאנחנו שילמנו, ולא העירייה שילמה - - -

<יואב הלאל: מיקי, אפשר לעשות סולחה בין ראש העיר לחברת נאמן.

<אילן שוחט: לא, אנחנו בסדר.

<יואב הלאל: אני רואה פה איזושהי - - - שאנחנו נוכל לחיות בשקט.

<איל זוכמן: אנחנו יושבים בשקט והם רבים.

מכלוף מיקי זוהר: חבר'ה, לא להפריע.

מכלוף מיקי זוהר: אני רק יכול להגיד לכם שזו חברה טובה.

<שי גליקמן: לא שילמנו כסף - - -?

<שי גליקמן: אז למה אתה אומר דברים - - -

<אורי אברהם בוסקילה: לא אמרתי את זה.

<שי גליקמן: אז תגיד את זה.

<אורי אברהם בוסקילה: היינו אצלכם מספר פעמים, ביקשנו דוחות, ביקשנו מסמכים, לא קיבלנו.

<שי גליקמן: קיבלתם הכול.

<אורי אברהם בוסקילה: אפילו פעם אחת שביקשתי לא קיבלתי.

<שי גליקמן: החתן שלך - - -

מכלוף מיקי זוהר: עורך הדין גליקמן, פה זה לא בית משפט.

<שי גליקמן: זה פשוט לא יאומן.

<שי גליקמן: יש לנציגים שלהם את הטלפון שלי, אני מדבר אתם יותר משאני מדבר - - -

מכלוף מיקי זוהר: אני רק רוצה להגיד לך שאני חושב שעצם העובדה שאתה משתייך למשרדו של שלמה נס, זה ישנה את התמונה.

מכלוף מיקי זוהר: אני לא ידעתי את זה, ואני אומר לך שאתה תראה בסוף הדיון היום, בעוד כמה שעות, אתה תקבל ממנו טלפון - -

<שי גליקמן: הלוואי, אנחנו הראשונים שנברך על זה.

מכלוף מיקי זוהר: - - והוא ישנה את הגישה.

מכלוף מיקי זוהר: אדוני רוצה לסיים?

מכלוף מיקי זוהר: כי אני רוצה לסכם.

<שי גליקמן: 8,000 שקל שולמו על-ידי קופת הכינוס בשביל הגדלת חיבור החשמל, בעקבות פנייה של דייר, מר סגרה.

<שי גליקמן: האדריכלית שאנחנו משלמים לה – זה גם חלק מהכספים שאנחנו מתקצבים - - -

<ויקטוריה אלקבץ: אבל אני לא רואה פתרון.

<שי גליקמן: אבל הפתרון הוא לא אצלי.

<שי גליקמן: הפתרון הוא לא אצלי בסופו של דבר.

<שי גליקמן: אני משתף פעולה עם הדיירים בשביל להגיש את התכניות.

<שי גליקמן: התכניות שכבו אצל הוועדה המקומית שבעה חודשים.

<שי גליקמן: אני בעצמי הייתי בוועדה המחוזית, אף אחד מהעירייה לא היה.

<שי גליקמן: תודה רבה.

מכלוף מיקי זוהר: תודה רבה.

מכלוף מיקי זוהר: תודה רבה על האינפורמציה.

מכלוף מיקי זוהר: אני רוצה לומר כך, הפתרון הזה הוא לא פתרון אחד.

מכלוף מיקי זוהר: אני חושב שאם אנחנו נפעל בכיוון אחד, אנחנו יכולים להחטיא את המטרה.

מכלוף מיקי זוהר: קיבלתי מכתב ממר אורי אילן, והוא הבהיר שהוא הולך לפעול ביתר שאת ליצור אישור זמני למתן טופס 4, זה דבר קיים.

מכלוף מיקי זוהר: כמובן שאנחנו נעקוב אחרי זה, ובסוף הדיון אנחנו נוציא מכתב שבו נדרוש ממנו להוציא אישור זמני באופן הכי מהיר שאפשר מבחינה חוקית ומשפטית.

<אורי אברהם בוסקילה: שגם ראש הרשות יוציא מכתב כזה, זה חשוב.

מכלוף מיקי זוהר: כמובן שראש הרשות יפעל באותה גישה, בהנחה שהוא מסוגל והוא יכול, כי לא תמיד החוק מאפשר.

מכלוף מיקי זוהר: חבר'ה, צריך לזכור, אנחנו גם כפופים לחוקים.

מכלוף מיקי זוהר: לא תמיד הם נכונים, אבל הם קיימים.

מכלוף מיקי זוהר: אפשר לשנות אותם, בשביל זה אנחנו כאן.

מכלוף מיקי זוהר: אנחנו קודם כל קיבלנו התחייבות מאורי אילן, ואנחנו גם נעקוב אחרי זה למתן אישור זמני לחברת חשמל לייצר את החשמל.

מכלוף מיקי זוהר: זה פעם ראשונה.

מכלוף מיקי זוהר: פעם שנייה, אני כן רוצה שאנחנו ניתן להם הספק כוח גדול יותר כבר מחר בבוקר.

מכלוף מיקי זוהר: מ-80 ל-160 כבר מחר בבוקר, לא בעוד יומיים, ולא בעוד שלושה, ולא בעוד ארבעה.

מכלוף מיקי זוהר: מחר בבוקר שהם יקבלו 160, כדי שזה יאפשר להם בשבועיים-שלושה הקרובים, שאנחנו צריכים לייצר את האישור הזמני ולתת את הפתרון הסופי, להתחיל לחיות קצת יותר טוב.

מכלוף מיקי זוהר: מה שצריך לעשות בשביל זה, מישהו צריך להביא בעבור זה את הכסף.

מכלוף מיקי זוהר: אני מבקש מהנאמן, ואני גם אבקש משלמה נס, שייתן את הכסף לנושא הגדלת הכוח מ-80 ל-160.

מכלוף מיקי זוהר: לא הדיירים, אלא הנאמן, כי בסופו של דבר צריכים לזכור, נכון, הנאמן מייצג אינטרסים מסוימים, אבל בסוף הוא מייצג גם את אותו קבלן כושל.

<שי גליקמן: אני לא מייצג אותו.

מכלוף מיקי זוהר: שנייה, הוא מחזיק בכסף שלו.

<שי גליקמן: לא.

<שי גליקמן: זו טעות.

מכלוף מיקי זוהר: והוא אחראי על מה שאותו קבלן עשה.

מכלוף מיקי זוהר: הוא צריך למזער את הנזקים שהוא גרם, והוא גרם פה נזקים גדולים לציבור.

<שי גליקמן: אתה אומר פה דברים שלא מתיישבים עם המציאות המשפטית.

מכלוף מיקי זוהר: בסדר.

<קריאה: עזוב את המינוח עכשיו, אנחנו מדברים על העיקרון.

מכלוף מיקי זוהר: חבר'ה, אני גם משפטן – תואר ראשון ותואר שני.

מכלוף מיקי זוהר: דוקטור שלמה נס היה מורה שלי בקורס בתואר השני בנושא פירוק חברות.

<שי גליקמן: אם אני מקבל אישור, אני מיד משלם את זה.

מכלוף מיקי זוהר: אני יודע את כל מה שאתה אומר, הוא לימד אותי את הכול.

מכלוף מיקי זוהר: אבל הוא אמר גם דבר אחד בקורס.

מכלוף מיקי זוהר: אתה יודע מה הוא אמר?

מכלוף מיקי זוהר: שזה יירשם לפרוטוקול: יש גם אנושיות.

מכלוף מיקי זוהר: יש גם אנושיות.

מכלוף מיקי זוהר: הוא אמר את זה, אני זוכר שזה היה חוצב להבות כשהוא אמר את זה.

מכלוף מיקי זוהר: יש אנושיות, אז צריך להיות גם אנושיים.

<אילן שוחט: מיקי, שאלה חשובה לשלב הזה – האגרה היא 12,000 שקל להגדלת החשמל מ-80 ל-160.

<אילן שוחט: יש עוד תשלומים שכרוכים בכך?

<אילן שוחט: שנגיד אותם עכשיו.

<אורי סגרה: בטח שיש.

<אילן שוחט: שנייה, סגרה.

<אילן שוחט: שנייה.

<אילן שוחט: תן לו לענות.

<רחמים מדינה: הליך חיבור חשמל מבוצע בצורה כזו שיש הזמנה.

<רחמים מדינה: ההזמנה משולמת, שזה בערך 12,000 שקל.

<רחמים מדינה: לאחר מכן אנחנו בונים את הארון שלנו, ואז צריך לעבור שלב בדיקה שבו הם צריכים להביא חשמלאי שיכין את החלק שלהם לקבל את ה-160.

<קריאה: את זה העירייה צריכה לעשות.

מכלוף מיקי זוהר: אני מבקש באותה הזדמנות – אני מבין את העלויות.

מכלוף מיקי זוהר: אני כן מבקש גם מראש הרשות שכל עלות שהעירייה צריכה לגבות, שלא תגבה.

<אילן שוחט: אנחנו לא גובים.

<אילן שוחט: הנה, אני כבר אומר.

<אילן שוחט: אין פה מה לגבות.

מכלוף מיקי זוהר: אם יש.

מכלוף מיקי זוהר: הנאמן ייתן את חלקו לחברת חשמל, ואם העירייה צריכה לעשות דברים מטעמה, שלא תגבה בעבור זה כסף.

<אילן שוחט: אני לא גובה.

מכלוף מיקי זוהר: אנחנו ננסה להגדיל - - -

<שי גליקמן: אפשר להבין מה הסכום הסופי שצריך לשלם?

<אילן שוחט: אני אגיד לך, בסיכום כללי ממה שאני הבנתי.

<אילן שוחט: זה 12,000 - - -

מכלוף מיקי זוהר: יגיד איש מקצוע, רגע.

מכלוף מיקי זוהר: תן לאיש מקצוע, הוא יגיד.

מכלוף מיקי זוהר: מה הסכום, אתה יכול לומר?

<אילן שוחט: יש פה שני תשלומים, מיקי.

<אילן שוחט: יש תשלום שחברת חשמל מגדילה, זה 12,400 או 12,800.

<אילן שוחט: חברת חשמל מגדילה.

<אילן שוחט: ויש תשלום שכל דייר צריך להביא חשמלאי, וחברת חשמל, עד שהיא לא רואה - - -

<אורי אברהם בוסקילה: את זה הרשות צריכה לעשות.

<אורי אברהם בוסקילה: זה אתה.

<אילן שוחט: מה פתאום?

<אילן שוחט: אני לא יכול, זה - - -

<אורי אברהם בוסקילה: זה אתה.

<אורי אברהם בוסקילה: אתה.

<אורי אברהם בוסקילה: אתה צריך לעשות את זה.

<קריאה: מה הבעיה שלך להביא חשמלאי?

<אילן שוחט: חבר'ה, אני לא, זה פרטי.

<אורי אברהם בוסקילה: אתה צריך לעשות את זה.

<אורי אברהם בוסקילה: מה זה פרטי?

<אילן שוחט: אתה קשקשן.

<אילן שוחט: אתה קשקשן.

<אורי אברהם בוסקילה: תכבד את עצמך, מר שוחט.

<אילן שוחט: שילמתי את זה פעם אחת, אני לא יכול לשלם את זה פעמיים.

<אורי אברהם בוסקילה: תכבד את עצמך.

<אורי אברהם בוסקילה: אתה הבאת אותם לשם.

<אורי אברהם בוסקילה: אתה הבאת אותם לשם.

<אילן שוחט: אני כבר מודיע פה, לא יכול לשלם את זה.

<אורי אברהם בוסקילה: אתה הבאת אותם לשם, תפתור את הבעיה.

<אילן שוחט: הכונס צריך לעזור לכם בתשלום.

<אורי אברהם בוסקילה: לא, זה אתה.

<אילן שוחט: זה חשמלאי פרטי שאתם צריכים להביא.

<אורי אברהם בוסקילה: תביא אתה חשמלאי.

<אילן שוחט: אוקיי, אתה רוצה ככה לדבר?

<אילן שוחט: דבר ככה.

<אברהם וענונו: אילן שוחט, מכבודך, אנחנו נרגשים במעמד הזה שאנחנו נמצאים בו, זו פעם ראשונה.

<אברהם וענונו: אנחנו רואים שיש פה תפקוד טוב, עם כל הוויכוחים האלה, אבל אנחנו בזבזנו הרבה כסף.

<אברהם וענונו: שלושה מכשירי חשמל - - -

<אילן שוחט: הוא מחזיק את הכסף, הכסף שם.

<אילן שוחט: שם הכסף.

<אברהם וענונו: אילן.

<אברהם וענונו: אילן.

<אברהם וענונו: אילן.

<שי גליקמן: אני שאלטר של בנק?

<אברהם וענונו: אילן, לנו זה לא משנה.

<אברהם וענונו: שלושה מכשירי חשמל הלכו לי כבר, שזה מעל 10,000 שקל.

<אברהם וענונו: אני כבר לא יכול לשלם עוד את הדברים האלה.

<אילן שוחט: בגלל זה אני אומר, אני לא רוצה שאתם תשלמו את זה, שהכונס ישלם את זה.

<אורי אברהם בוסקילה: למה אתה מפיל עליו?

<אורי אברהם בוסקילה: זה כסף שאתה צריך לשלם.

<אורי אברהם בוסקילה: למה אתה מפיל עליו?

<אילן שוחט: אני צריך לשלם?

<אילן שוחט: תפסיק לקשקש.

<אילן שוחט: תפסיק לדבר שטויות.

<אורי אברהם בוסקילה: אילן שוחט, כבד את עצמך.

<אילן שוחט: תפסיק לדבר שטויות.

<אורי אברהם בוסקילה: תלמד לדבר, תהיה אמתי.

<אורי אברהם בוסקילה: אל תשקר אותנו.

<אילן שוחט: אתה קשקשן.

<אורי אברהם בוסקילה: תדבר אמת.

מכלוף מיקי זוהר: אני מבקש שקט.

מכלוף מיקי זוהר: אני מבקש שקט.

מכלוף מיקי זוהר: אני עכשיו מדבר.

מכלוף מיקי זוהר: מי שידבר ויפריע לי, אני אוציא אותו מהדיון.

מכלוף מיקי זוהר: אז אני מבקש שקט.

מכלוף מיקי זוהר: אתה לא תצא מהדיון כי אנחנו צריכים את הכסף, אז אנחנו לא נוציא אותך.

מכלוף מיקי זוהר: אני רוצה לדעת בכמה כסף מדובר.

<שי גליקמן: אלו אנשים שגרים בעיר שלו, וככה הוא מדבר אליהם.

מכלוף מיקי זוהר: תפסיק עכשיו.

מכלוף מיקי זוהר: איפה אתה גר, בצפת?

<שי גליקמן: - - -

מכלוף מיקי זוהר: אז מה אתה משמיע קול - - -

<שי גליקמן: אני הגעתי אליהם במשך שנה שלמה כדי - - -

מכלוף מיקי זוהר: עזוב עכשיו.

<אילן שוחט: גם אתה קשקשן, אדוני.

<אורי אברהם בוסקילה: כולם קשקשנים.

<אורי אברהם בוסקילה: אתה הקשקשן הכי גדול.

<אילן שוחט: את ה-8,000 שקל – אחרי דיון של שעתיים, מתיש, נתתם את ה-8,000 שקל.

<אילן שוחט: תתבייש לך.

<שי גליקמן: רק תדאג שתכניות – מתיש?

<שי גליקמן: אתה אמרת לנאמן תודה רבה על זה שהוא נתן לפנים משורת הדין.

<אילן שוחט: נכון, אחרי ששעתיים שכנענו אותו.

<אילן שוחט: הוא לא נתן את זה על המקום.

<שי גליקמן: וזה דיון שהם יזמו, ולא אתה.

<אילן שוחט: אנחנו התחננו אליכם שתשלמו את זה.

<שי גליקמן: אתה תדאג לזה שתכניות יוגשו בזמן ולא ישכבו אצל המהנדסת שלך.

<אילן שוחט: הכסף אצלך.

<אילן שוחט: הכסף שלהם אצלך.

<שי גליקמן: תדאג להביא את ה - - - הרלוונטיים לדיונים.

מכלוף מיקי זוהר: אני נועל את הדיון.

מכלוף מיקי זוהר: אתם רוצים שאני אנעל את הדיון?

מכלוף מיקי זוהר: אני נועל את הדיון.

<קריאה: אנחנו רוצים.

<קריאה: אנחנו רוצים לשמוע את - - -

<שי גליקמן: כבר הגענו להסכמות, והוא - - -

<אילן שוחט: אתה לא תברח מהתשלום.

<אילן שוחט: אתה תשלם להם את הכול.

<שי גליקמן: אני אמרתי משהו?

<שי גליקמן: שמעתי אותי אומר משהו?

<אילן שוחט: כן, אתה תשלם.

<אילן שוחט: אתה תשלם.

מכלוף מיקי זוהר: אילן, אתה עושה נזק.

<אילן שוחט: אני לא עושה נזק, אני אומר את האמת, כי אנחנו נצא מפה אחר-כך, הם יהיו באיזושהי אשליה שיש להם עכשיו הגדלה.

<אילן שוחט: הוא מחזיק את כל הכסף - -

מכלוף מיקי זוהר: אתה עושה נזק.

<אילן שוחט: - - אני עשיתי לפנים משורת הדין כדי לתת את ההגדלה.

מכלוף מיקי זוהר: עד עכשיו זה היה טוב, ועכשיו אתה הורס.

מכלוף מיקי זוהר: זה החלק שאתה הורס.

<אילן שוחט: אני לא הורס, השיטות האלה הן - - - מיקי.

<שי גליקמן: אם אתה אומר פעם ופעמיים, זה לא יהפוך את זה לאמת.

מכלוף מיקי זוהר: אני לא - - -

<אילן שוחט: אני אומר את האמת.

<אילן שוחט: עיריית צפת לא שמה יותר כסף, אני לא יכול.

<שי גליקמן: אילן, אם תגיד משהו פעמיים ושלוש, זה לא יהפוך את זה לאמת.

<אילן שוחט: אסור לי לתת כסף לבית פרטי.

<שי גליקמן: ומה איתי?

<אילן שוחט: הכסף שלהם אצלך.

<שי גליקמן: אני כפוף לבית משפט.

<אילן שוחט: הכסף שלהם אצלך.

<שי גליקמן: אני כפוף לבית משפט.

<שי גליקמן: זה לא הכסף שלהם.

<אילן שוחט: אתה צריך לדאוג לשלומם ורווחתם עד הסוף.

<שי גליקמן: לא יאומן.

<אילן שוחט: מה זה בשבילך 20,000 שקל?

מכלוף מיקי זוהר: עורך הדין גליקמן, אני אגן עליך.

מכלוף מיקי זוהר: אתה טועה, אילן.

<אילן שוחט: למה?

מכלוף מיקי זוהר: כי זה שהכסף אצלו, זה לא אומר שהוא יכול להשתמש בזה לדיירים.

מכלוף מיקי זוהר: מה לעשות?

מכלוף מיקי זוהר: יש חוקים.

מכלוף מיקי זוהר: אז אתה טועה.

מכלוף מיקי זוהר: אבל אני אגיד לך משהו, מעבר לזה, יש לו את היכולת ויש לו את הסמכות לפנות לבית המשפט, ואנחנו צריכים אותו בצד שלנו.

מכלוף מיקי זוהר: וגם שלמה נס יהיה מעורב פה.

מכלוף מיקי זוהר: שהוא יבקש לפנות לבית המשפט ולהגיד: למרות שיש נושים, יפנו לנושים, ואני רוצה לראות נושה אחד שיתנגד.

מכלוף מיקי זוהר: אם נושה אחד יתנגד, אני מבטיח לך שאני אביא אותו לפה לוועדה, ואני אעשה לו שיימינג מול כל המדינה, של-24 משפחות אין איך לחמם את הבית בשביל שלו יהיו עוד 300,000 או 400,000 שקל בפק"מ.

מכלוף מיקי זוהר: זה לא עובד ככה.

<שי גליקמן: אדוני היושב-ראש, הדבר הראשון שאעשה, אחרי שאני יוצא מפה, לתת עדכון דחוף לבית משפט שבעקבות ועדה שהתקיימה בנושא של פרויקט נוף טליה, נדרשים X, Y ו-Z.

<שי גליקמן: זה פתרון.

מכלוף מיקי זוהר: בדיוק.

מכלוף מיקי זוהר: זה מה שרציתי.

<רחמים מדינה: כבוד היושב-ראש, אני מבקש לסיים את מה שהתחלתי.

מכלוף מיקי זוהר: עכשיו אני רק רוצה להבין מה הסכום.

מכלוף מיקי זוהר: מה הסכום?

<רחמים מדינה: התהליך הוא כזה שאחרי שישלמו את ה-12,045.2, אנחנו נצא לעבודה ונעשה את הארון שלנו, נביא אותו למצב - - -

מכלוף מיקי זוהר: בתוך כמה זמן אתם יכולים לעשות את זה?

<רחמים מדינה: בתוך 48 שעות, כי אנחנו צריכים להזמין את הארון, עד שהוא יגיע.

<רחמים מדינה: בגמר העבודה שלנו, צריך לעמוד מולנו חשמלאי שיוכל לקבל 160 אמפר.

<רחמים מדינה: זה כמו שאתה בונה כביש, ואין לך כניסה לכביש.

<אורי סגרה: זה עוד 6,000 ביררתי.

<רחמים מדינה: אני מבקש, לא יתכן שאני אדבר, וכל רגע תפריעו.

מכלוף מיקי זוהר: אי-אפשר.

מכלוף מיקי זוהר: אני אפסיק את הדיון ואתם לא תגיעו לפתרון.

מכלוף מיקי זוהר: אי-אפשר ככה.

<רחמים מדינה: צריך לעמוד מולנו חשמל

<רחמים מדינה: אי שיכין את הארון ויכין את המתקן לקבל 160, וזו עלות.

<רחמים מדינה: להערכתי, כ-10,000 שקל.

<רחמים מדינה: בנוסף לזה, מאחר ועברה תקופה ארוכה ויש הגדלה, צריך לעשות גם בדיקה בטיחותית של הדירות.

מכלוף מיקי זוהר: מי עושה את זה?

<רחמים מדינה: יש כמה אפשרויות.

<רחמים מדינה: יש אפשרות שחברת חשמל תעבור דירה-דירה ותעשה את זה בעלות של בדיקה של כל דירה, ויש אפשרות שאנחנו נותנים לדיירים, להביא מהנדס חשמל שמורשה לנושא הזה.

<רחמים מדינה: הוא יעשה את הבדיקה.

<רחמים מדינה: אז העירייה עשתה את זה.

מכלוף מיקי זוהר: ולמה שאתם לא תעשו?

<רחמים מדינה: כי זה עולה כסף, והרבה כסף לחברת חשמל.

מכלוף מיקי זוהר: למה?

מכלוף מיקי זוהר: אתם יכולים.

<רחמים מדינה: אנחנו לא יכולים לתת – כל דירה עולה 530 שקל.

מכלוף מיקי זוהר: יש פה נסיבות מיוחדות.

מכלוף מיקי זוהר: נדבר עם מנהל המחוז, נדבר עם יפתח.

<רחמים מדינה: אוקיי, אני יכול לדבר, אבל אני יודע - - -

מכלוף מיקי זוהר: יש פה נסיבות לא פשוטות.

<רחמים מדינה: פחות או יותר אני יודע את התשובה.

מכלוף מיקי זוהר: אנחנו לא רוצים להמשיך לגרום לדיירים - - -

<רחמים מדינה: פחות או יותר אני יודע את התשובה.

<רחמים מדינה: הנושא האחרון, חייב שהכונס ידע, הנושא של התחנה.

מכלוף מיקי זוהר: קודם כל, בשביל הכונס, הנתון שהוא חיפש – כ-300,000 שקל.

מכלוף מיקי זוהר: 24 דיירים, 12,500 שקל - - -

<קריאות: לא, לא, לכול.

מכלוף מיקי זוהר: אה, לכול?

<קריאה: זה מה שאני אומר לך.

<קריאה: זה כלום.

<קריאה: זה כסף קטן.

<רחמים מדינה: 12,000 פלוס כ-10,000 לחשמלאי שצריך להכין.

מכלוף מיקי זוהר: 20,000 שקל?

<אילן שוחט: כן, זה מה שאני אומר לך.

מכלוף מיקי זוהר: זה אפילו לא פרומיל.

מכלוף מיקי זוהר: אני לא יודע אם בכלל צריך לעשות בקשה דחופה, יש לך קופה קטנה, לא? זה לא מהקופה הקטנה?

מכלוף מיקי זוהר: תמשיך.

<רחמים מדינה: כמו שאמרנו, בדיקה בטיחותית של המתקן, שנמנע אסון, חס וחלילה, שנותנים חיבור גדול יותר, והדיירים עשו שינויים בדירות.

<רחמים מדינה: כמובן שאנחנו דורשים שהוא יגמור לנו את התחנה.

<רחמים מדינה: עוד דקה אני מבקש.

<רחמים מדינה: חצי דקה, אני מסיים.

<רחמים מדינה: מאז כניסתי לתפקידי לפני כאר

<רחמים מדינה: בעה חודשים – הייתי מודע לנושא הזה.

<רחמים מדינה: אנחנו עשינו הכנה, הבאנו כבל ממרחק רב מאוד על מנת שנהיה מוכנים ללא תחנה.

<רחמים מדינה: עשינו את זה לטובת הדיירים, כהומניות לדיירים, שנהיה מוכנים לחיבור הקבוע.

<רחמים מדינה: אנחנו כיום מוכנים לחיבור הקבוע.

מכלוף מיקי זוהר: תודה רבה.

<ויקטוריה אלקבץ: מיקי, אני רוצה לומר משהו.

מכלוף מיקי זוהר: אני לא יכול.

מכלוף מיקי זוהר: מצטער, אני מאוד רוצה, אבל אני לא יכול.

<ויקטוריה אלקבץ: עם כל הכבוד, מיקי, זה לא פתרון.

<ויקטוריה אלקבץ: זה לא פתרון.

מכלוף מיקי זוהר: זה כן פתרון.

מכלוף מיקי זוהר: אני לא יכול.

מכלוף מיקי זוהר: דבר ראשון, אנחנו מבקשים מהכונס לפנות לבית המשפט לאשר תשלום גם לחשמל וגם לחשמל הבודק.

מכלוף מיקי זוהר: זה כ-20,000 שקל להערכתי.

מכלוף מיקי זוהר: בין 18,000 ל-20,000 שקל.

מכלוף מיקי זוהר: שבתוך 48 שעות תהיה לנו אפשרות לתת להם חשמל של 160 אמפר.

מכלוף מיקי זוהר: זה פתרון זמני כדי שיוכלו לעבור את הימים הקרובים.

מכלוף מיקי זוהר: פעם שנייה, אנחנו נקרא ליושב-ראש הוועדה המחוזית, אורי אילן, לתת אישור זמני לחברת חשמל, טופס 4, חיבור זמני, על מנת שיוכלו לחבר חשמל באופן קבוע.

מכלוף מיקי זוהר: טופס 2 זה נקרא.

<אילן שוחט: יש להם עכשיו טופס 2.

מכלוף מיקי זוהר: טופס 4.

<אילן שוחט: לא, יש להם 2 זמני, והם צריכים 4.

<שי גליקמן: אם בית המשפט לא מאשר?

מכלוף מיקי זוהר: אז תחזרו אלי ותגידו לי תשובה.

<קריאה: צריך טופס 4, מיקי.

<שי גליקמן: בינתיים הם צריכים - - -

מכלוף מיקי זוהר: תגידו לי תשובה שהוא לא אישר אם הוא לא אישר.

<אילן שוחט: תסביר לבית משפט מה היה פה, שזה בא מהכנסת, שזו ועדה.

מכלוף מיקי זוהר: תגיד לו שזה חשוב.

מכלוף מיקי זוהר: אני אדבר עם שלמה, ואנחנו נמצא את הפתרון.

מכלוף מיקי זוהר: ברגע שיהיה טופס 4 זמני, כמובן שאנחנו נצפה מחברת החשמל לעשות את העבודה הכי מהר שאפשר ובצורה רצינית.

מכלוף מיקי זוהר: אני גם סומך עליכם בעניין הזה.

מכלוף מיקי זוהר: בקטע המקצועי אני סומך עליכם.

מכלוף מיקי זוהר: אני מבין שיש מוגבלות, אל תכעס עלי על קודם.

מכלוף מיקי זוהר: פשוט יש לנו בעיה, אנחנו חוששים מאוד מפקידות.

מכלוף מיקי זוהר: יש לנו מן טבע כזה, הנבחרים.

מכלוף מיקי זוהר: פקידים מאיימים עלינו כל הזמן.

מכלוף מיקי זוהר: אז אנחנו מורתעים.

מכלוף מיקי זוהר: אבל מה החיסרון של פקיד?

מכלוף מיקי זוהר: אפשר לתבוע אותו על דיבה, ולחברי כנסת יש חסינות.

מכלוף מיקי זוהר: זה כל הסיפור.

מכלוף מיקי זוהר: חברים, בסוף אין דרך אחרת, אין פתרון קסם.

מכלוף מיקי זוהר: מצד שני, אני רוצה לקרוא גם לראש הרשות, ואני אפילו דורש מראש הרשות, לשתף פעולה עם אפס עלויות לתושבים.

מכלוף מיקי זוהר: זה אומר שאם אתה יכול לעזור במשהו, אני בטוח שאתה תעזור, אבל לא לגבות מהם כסף.

מכלוף מיקי זוהר: בשלב הזה הם כבר לא יכולים, נגמר, נחנקו.

<אורי אברהם בוסקילה: שיצא מכתב ממנו לוועדה המחוזית.

<אורי אברהם בוסקילה: זה חשוב.

מכלוף מיקי זוהר: הוא יעשה את זה, מן הסתם.

מכלוף מיקי זוהר: גם אם לא נבקש, הוא יעשה את זה.

מכלוף מיקי זוהר: אני לא חושד בראש העיר, אפילו לא לרגע שיש לו מטרה לפגוע בתושבים.

<אורי אברהם בוסקילה: אף אחד לא חושד.

מכלוף מיקי זוהר: הוא רוצה שלתושבים שלו יהיה טוב, אבל אתם יודעים, יש גם מגבלות חוקיות, שאין מה לעשות, הן מחייבות את ראש עיריית צפת, עם כל זה שהוא נראה אמיץ, אבל יש גם חוקים שהוא לא יוכל לעבור עליהם, והוא משתדל לעמוד בהם.

מכלוף מיקי זוהר: אני כן חושב שהוא יעשה את הכול, ואני מאמין שהוא יעשה את זה, עם עמדת האופוזיציה, שמן הסתם, צריכה להשמיע את קולה, וטוב שכך.

מכלוף מיקי זוהר: אני מודה לחברים על ההשתתפות בדיון, ואני רוצה להימנע מדיון המשך בעוד שבוע.

מכלוף מיקי זוהר: אני רוצה לדעת שבעוד שבוע כבר יש שם חשמל.

<ויקטוריה אלקבץ: וטופס 4 מתי?

מכלוף מיקי זוהר: וטופס 4 זמני אני מקווה - - -

<ויקטוריה אלקבץ: תאריך?

מכלוף מיקי זוהר: זה לא תלוי בי, זה תלוי בראש הוועדה המחוזית.

מכלוף מיקי זוהר: כמובן, הוועדה תפנה לשר האוצר כאחראי על מינהל תכנון ובנייה.

מכלוף מיקי זוהר: זה כבר שר אוצר, זה לא שר הפנים.

מכלוף מיקי זוהר: כחלון השתלט על הכול, אתם יודעים, אז גם את זה הוא לקח על עצמו.

מכלוף מיקי זוהר: אנחנו אוהבים אותו בלי שום קשר לכלום, מעצם היותו ליכודניק בעבר.

מכלוף מיקי זוהר: והוא גם בטח יחזור.

מכלוף מיקי זוהר: יש פה נסיבות מיוחדות כגון פשיטת רגל של קבלן, מעורבות של כונס נכסים וצריך לפעול לתיקון החקיקה בנסיבות אלו על מנת שהקורבן לא יהיו התושבים.

מכלוף מיקי זוהר: גם את זה אנחנו נעשה.

<אילן שוחט: אם אתה מצליח לעשות את זה, אתה עושה היסטוריה.

מכלוף מיקי זוהר: אנחנו נעשה.

מכלוף מיקי זוהר: הוועדה כמובן עומדת לרשותכם ולרשות תושבי הפריפריה בפרט.

מכלוף מיקי זוהר: תודה רבה.

מכלוף מיקי זוהר: הישיבה נעולה.

<יואב הלאל: אדוני היושב-ראש, אני מאוד מודה לך באופן אישי.